Zegama-Aizkorri igande honetan - Eskualdea - Aiurri.eus\nZegama-Aizkorri igande honetan\nAndoni Urbistondo 2019-05-31 12:00\nAinhoa Jauregi eta Xuban Ezeiza urnietarrak.\nUrteko mendi lasterketa ezagunena da, eta bertan izango dira Andoaingo eta Urnietako hainbat kirolari. Urnietarren artean, Legarretak edizio guztietan parte hartu du. Andoaindarren artean, Erkizia kilometro bertikalaren irteeran izango da.\nUrnietako lau korrikalari irtengo dira igandeko Zegama-Aizkorriko proba ezagunean. Dagoeneko XVIII. ediziora iritsi da, eta nazioarteko puntako probatakoa da. Urnietarrak urte osoan zehar lan polita egiten ari dira Euskal Herri osoko mendi lasterketetan.\nMikel Legarreta, 36 urte\nEkitaldi guztiak korritu dituen korrikalari bakarretakoa da. Azken 2-3 urteetan halako buruko nekea sumatu zuela onartu zuen iaz, Zegama-Aizkorrin ateratzeko egin behar den prestakuntza fisikoki eta mentalki exigentea delako. Aurten, baina, bai buruz eta baita fisikoki ere oso ondo iritsiko dela dio: “Entrenamendu saio luze batzuk egin ditut, eta oso ondo ikusi dut nire burua, ziur aski azken urteetako punturik onenean iritsiko naiz”. Zergatiaz galdetuta, arrazoi hau eman du: “Travesera Integral proba prestatzen ari naiz, Ibon Zabala lagunarekin batera egiteko, ekainaren 15ean. Asturiasen egiten da, Picos de Europa mendigunean. Oso gogorra da, 74 kilometro eta 6.500 metroko desnibel positiboa, eta hori prestatzeko Zegama-Aizkorri ondo etorri zaidala uste dut”. Hamazortzigarren aldia, dagoeneko, Legarretak badaki non ibiliko den, proba duintasunez bukatzen badu: “Betiko legez, bost orduko langa erreferentzia gisa hartuz, pixka bat hobe, pixka bat okerrago, hortxe ibili beharko nuke”. Gutxik ezagutzen dute bidea Legarretak bezain ondo, eta txoko bat aukeratzekotan, Aizkorriko gaina esan du: “Hara ondo iristen denak, badaki Zegamara ondo iritsiko dela. Mugarri garrantzitsua da. Hara izorratuta iristen bazara, ordea, jai duzu”.\nUnai Ezeiza, 31 urte\nLehiaketa faltak ematen duen zalantzarekin abiatuko da Unai Ezeiza. Pasa den urtean lesioek ez zioten Zegama-Aizkorrin parte hartzen utzi, eta orain, bi urte jarraikortasunik eduki gabe egin ondoren, irteerara aurkez daiteke. “Ez dakit zein maila emango dudan. Erreferentziaren bat izango banu, zerbait esan ahalko nuke, baina ezin. Goizuetako proba korritu nuen orain aste batzuk, eta ez nintzen batere gustura ibili. Erritmo falta nabaritu nuen asko. Azken bi asteetan halako estutu bat eman diot gorputzari, ea gutxienez erritmo pixka bat hartzen dudan igandeari begira”. Egoera horretan, Ezeizak garbi du alferrikakoa dela helburu jakin bat finkatzea: “Etortzen dena etorriko da. Nahiko nuke beste urte batez parte hartzea ziurtatuko lidakeen postua lortzea –lehen 100 sailkatuek lortzen dute–, baina jakitun naiz urtez urte denborak hobetzen doazela korrikalariak, eta ez dela erraza izango”.\nAinhoa Jauregi, 40 urte\nZegama hiru aldiz egin du. Lide lehen alaba jaio ondoren egin zuen bitan, eta lehenengoa Lide jaio aurretik. Ezagutzen du, beraz, proba, baina ibilbidea egin zuen pasa den astean, eta konturatu, “ahaztu zaidala dagoeneko, ez bainintzen ezertaz gogoratzen”. Maratoiak ez ditu gustuko Ainhoak, berarentzat distantzia luzeegia baita. “Maratoi erdiko distantzia handitzen joan naiz, 30-35 kilometroko saioak egiten, akaso aurten edukiko dudan aukera ez dudalako gehiago edukiko. Aurtengo esfortzua urte askotan errepikatzeko gai izango naizenik ere ez dut uste. Puntu onean nago, lasai, forma onean nagoelako, urduritasunik gabe. Marka ona egin nahi dut, eta eguna ondo joaten bada, posible dela uste dut”.\n5.45 eta 5.50 dira bere markak, eta hobetzeko moduan dagoela uste du: “5.40ren bueltan ibil naitekeela uste dut”. Prestakuntza gogorra da, baina sufritzen baduzu, hobe ez egitea. Nik ibilbide bat egin dut, eta Zegama etorri da, eta ez alderantziz. Zegama korritzeko prestakuntzak halako exigentzia bat badakar, berarekin”. Zegaman disfrutatzea posible omen: “Bai noski. Ni ja ametsetan ari naiz, Otzaurtetik nola pasa, Sancti Spiritun jendea agurtzeko gogoz…”.\nEguraldiaz bi hitz: “Txarrak laguntzen nau. Lokatza eta ibilbide teknikoa nahiago. Ez nau obsesionatzen, dena den. Eguraldi txarrak arropa asko eraman behar izatea eragiten du, eta lauzpabost ordutan euria eta hotza bada, buruak ere bere lana egiten du, ze demontre egiten ari ote naizen mendi maratoi bat korritzen, giro horrekin. Demagun euri pixka bat, baina epel eta eguzkia ere bai, tarteka”. Ez bukatzeak buruko minik sortzen ote dio, Ainhoari?: “Ez, batere ez, ez bainoa marka bat egiteko asmoarekin. Nire osasunak arduratzen nau, minik ez hartzea. Karrera ona edo txarra egin, nire bizitza ez da aldatuko. Azken lau lasterketak ondo atera zaizkit, hau ondo ateratzen ez bada, kito, onartu eta listo”.\nJokin Lizeaga bikotea esatari lanetan ariko da. Aholkurik eman ote dio? “Ez dugu bereziki egun horri buruz hitz egin. Berak esan gabe ere badakit lasai eta indarrak gordez egin beharreko proba dela, bukaeran indartsu bazaude denbora asko irabaz dezakezulako, ondo jan eta ondo edan…”. Sancti Spiritu edo Aizkorri punta, bietan zein? “Sancti Spiritu. Laguntza ematen izan naizenean han izan da, eta ni korrikalari pasa izan naizenean indarra, emozioa eta bultzada berezia sentitu izan ditut. Han egoten dira lagun, familia eta ezagunak, eta txoko hori aukeratuko nuke. Aizkorri ere polita da, baina pasa izan naizenetan ez naiz hainbeste emozionatu”.\nXuban Ezeiza, 23 urte\nGranadan ikasketak egin eta urtebete eskas darama Urnietan. Mendiko eskian aritu da egurrean, eta mendian korrika gutxi. Baina eskiatzen sasoi puntu ona lortu du. “Legarreta anaiak eta Ibon Zabalarekin hasi nintzen bi hilabete atzera, Adarra eta Onddi aldean. Lau bat lasterketa korritu ditut, ez gehiago. Nafarroan bizpahiru, eta pasa den astean Ereñotzun. Lasterketa xumeenak egin ditut, jende gutxiago biltzen dituztenak”. 4.57 egin zuen iaz, 4.47 2017an, eta badaki estutu beharra daukala ehun denbora onenen artean jarraitu eta 2020ko proba korritu nahi badu.\nHainbestean ikusten du bere burua. Hogei kilometroko probatan indartsu, “baina hortik aurrera sufritu egiten dut”. Jateko eta edateko beharra ez darama ondo, ez baitu probatan jatea eta edatea gustuko. Entrenatzen ez ditu hartzen, eta ohitura falta horrek eragozpen handia eragiten dio Zegama bezalako probatan. Soluziorik ba al dauka horrek? “Mendi lasterketak erronka serio bezala hartuko banitu, agian bai, baina ez ditut lehiakortasunez ikusten, gozatzeko baizik. Helburu handiegirik jarri gabe, eta ikuspuntu horrekin, ateratzen dena aterata ere konforme geratzen naiz”.\nGaraipenak lortzea beti da zaila, eta Ereñotzun irabaztetik dator Xuban: “Ezin dira bi probak alderatu… Ereñotzun ordubete pasako lana da! Goizuetan ere ondo ibili nintzen, baina han ere bi orduko lana izan zen. Jakitun naiz Zegaman sufritzea tokatuko zaidala, eta konbentzimendu horrekin abiatuko naiz”. Sufrituko duela jakitun, baina irteera puntuan tinko. Zergatik, bada? “Giroagatik, gertuko jende asko egoten delako animatzen, beste inon ez bezala. Xarma ematen dio horrek probari”. Sancti Spiritu edo Aizkorri? “Sancti Spiritu, familia han egoten delako. Aizkorri ere garrantzitsua da niretzat, abenduak 31 dituenean urtero joaten garelako. Baina lasterketa egunean Sancti Spiritu”. Eta eguraldiari eskaera, bukatzeko. “Hotz handirik ez, ahal bada”.\nJon Ugalde mendi maratoian irtengo da.\nZegama-Aizkorrin eskarmentua pilatu duen korrikalaria da Jon Ugalde. Bosgarrengoa egingo du aurten. Horietatik, azken lauetan ez du zozketan sartu beharrik eduki. Egin kontu, aurten, hamar mila korrikalarik eman dutela izena 250 dortsal jokoan jarri dituen zozketarako. Ugaldek aurreko bi urtetan egindako denborarik hobenentzat erreserbatzen diren 125 dortsaletako bat eskuratu ahal izan du. “Bost orduren bueltan ibiltzen naiz, eta juxtu denbora horretatik beherakoentzat gordetzen dira dortsalak”.\nHain zuzen, bost orduko muga psikologiko horri eustea da Ugalderen aurtengo helburua. “Ez dakit 2017ko marka pertsonala (04:51) hausteko kapaz izango naizen, baina hortik gertu ibili nahiko nuke”.\nKorrika egiteari neurria hartu dion pertsona da Ugalde. “Familia daukat, hamabost hilabeteko haurra, lan-orduak… Korrika egiteak beste kirol askok baino erraztasun handiagoak ematen dizkizu, eta horrela, familiaren eguneroko martxarekin moldatzen jakitea izaten da kontua. Alde horretatik ondo nabilela esango nuke, eta ez daukat gehiagorako aspiraziorik”.\nMendi lasterketara bideratzen ditu bere zangoak Ugaldek. “Asfaltoa alde batera utzita daukat. Urtean, normalki, zortzi bat mendi lasterketetan hartzen dut parte. 20 edo 30 kilometro artekoak dira niretzat distantziarik egokienak. Hortik aurrera, nekagarriak egiten zaizkit”.\nUgaldek lau urtetan egin dituen denborak ikusiz gero, argi dago erregulartasuna erakutsi duela beti. “Egia da hori, baina misterioa izaten da niretzat Zegama-Aizkorri, ez baitnago seguru gorputzak nola erantzungo didan. Aizkorriko mendi-katea gainditu ostean hasten dira niretzat buruhausteak. Badirudi behin gailurraz geroztik Urbiako zelaietan barrena helmugara iritsi bitartean dena errazagoa behar duela izan, baina gauzak ez dira horren logikoak. Gorputzean kalanbreak, dardarizoak, arazo muskularrak… sortzeko beldur ibiltzen naiz”.\nLuzera handiko lasterketak oso gogoko ez izanik, nola ulertzen da Zegama-Aizkorrin parte hartzea? “Paraje zoragarriak zeharkatzeaz gain, baditu hainbat faktore lasterketa berezi-berezia bihurtzen dutena: ikusle kopuru harrigarria eta sortzen den giro aparta, munduko korrikalaririk onenak parte hartzea, oihartzun mediatikoa…”.\nEguraldi atsegina iragarrita dago iganderako, eta milaka ikusle espero dira ibilbidean zehar. “Familia azalduko da ziurrenik, eta badakit lagunen bat edo beste Aizkorri aldera igoko dela. Beheko zatietan zein goikoetan, pozik hartzen dira pertsona ezagunen animoak”.\nBeñat Erkizia kilometro bertikalean irtengo da.\nBeñat Erkiziak badaki zer den Zegama-Aizkorri maratoian parte hartzea. Aurten, baina, kilometro bertikalari ekingo dio. Biak ere mendi-lasterketak izan arren, ez dute zerikusirik makina bat arlotan (distantzia, intentsitatea, teknika…). “Denetik egitea gustatzen zait. Egia da lasterketa honek ezaugarri bereziak dituela eta entrenamenduak espezifiko xamarrak egitea eskatzen duela, batez ere azken asteetan. Hala egiten saiatu naiz”.\nGoi mailako korrikalariei zein herrikoiei “zer moduz harrapatzen zaitu lasterketak?” galdetuz gero, kexati azaltzen dira maiz: “ez dut entrenatzeko denbora askorik eduki, belauna ez daukat behar bezala…”. Erkizia, ordea, ohikoa ez den erantzunarekin datorkigu, baikor: “Ondo helduko naizela uste dut. Aldakako arazoak izan ditut azken urteetan, bi ebakuntza tarteko. Ordutik asko zaintzen ari naiz aspektu hori, eta prebentzio lan handia egiten dut ondo egoteko”.\nEuskal Herrian azken urtetan perretxikoen pare hazi diren mendiko lasterketen unibertsoan, kilometro bertikalak beren tokia egiten ari dira poliki-poliki. Modalitate horretan ez da prezisu “korrikalari” azkarra izan behar; garrantzi handiagoa hartzen du gorputzeko atal guztiak ondo sinkronizatuta eramateak. Parte hartzaileen gorputzeko posturari erreparatuz gero, zati askotan besoek hankei laguntzen diete, pauso bakoitza emateko orduan. Intentsitate altuko lasterketa da, Beñaten iritziz: “Aldapan gora korrikalari ona izatea eskatzen du, azken hiru kilometroetan 1.000 metroko desnibel positiboa igotzen da-eta. Ez dago jaitsierarik. Erresistentzia eta indar maila egokiak izatea ezinbestekoa da. Horrez gain, norbere burua ondo ezagutzea eta sufritzen jakitea ere garrantzitsuak dira. Nire ezaugarriak horrelako lasterketa baterako aproposak direla iruditzen zait. Lasterketako nire bataz besteko bihotz taupaden maiztasuna minutuko 180 ingurukoa izango da, eta hortik gora momentu batzuetan. Aldapan gora atsedenik gabe hori mantentzeko gai izan behar dut”.\nZegama-Aizkorri KB proba maiatzaren 31n, ostiralarekin jokatuko da, arratsaldeko 16:00etan. Zegamako Renfeko trena geltokitik kilometro bat lehenago dagoen bidegurutzean irteera, eta Arriaundiko gainean helmuga. 5.200 metroko luzera du probak, eta 1.015 metroko desnibel positiboa. Beñat Erkiziak uste du ikusle ugari bilduko direla bertara: “Jende asko mugitzen duen lasterketa da eta gertukoak ere joango dira. Egia esan, asko eskertzen dira jendearen animoak, eta baita ingurukoen laguntza ere. Giro polita egoten da”.


Agiritegien Legea (eta IV) — Eibar.ORG | Eibarko peoria\nHemen zaude: Hasiera / Blogak / Joana Albret / Agiritegien Legea (eta IV)\nAgiritegien Legea (eta IV)\nJoana Albret 2012/08/09 11:00\n174/2003 Dekretua ez da egokia, besteak beste, Eusko Jaurlaritzaren sailetako agiritegi zerbitzuak ez baititu kontuan hartzen\nSeigarrena, aipatutako 174/2003 Dekretuak Eusko Jaurlaritzaren sailetako eta gainontzeko erakundeen (erakunde autonomoak, sozietate publikoak, agentziak) eskumenak ukatzen ditu. Dekretu horrek Eusko Jaurlaritzaren sailetako eta gainontzeko erakundeen agiritegi zerbitzuak onartzen ez baititu.\nZazpigarrena, Agiritegi Historiko Probintzialek (Gasteiz, Bilbo, Oñati) honako funtzio hauek edukiko dituzte:\nEuskadiko lurralde historikoetan sortutako ehun urtetik gorako notario agiriak bildu eta ezagutarazi beharko lukete. Estatuaren administrazio orokorrak lurralde historikoetan sortutako dokumentazio bilduz, gordez eta ezagutaraziz, Administrazio Zibilaren Agiritegi Orokorra sortzeari buruzko maiatzaren 8ko 914/1969 Dekretuan ezarritakoarekin bat etorriz. Horretarako, bitarteko agiritegiaren funtzio bikoiztea administrazio balioa dokumentatzeko, eta agiritegi historikoaren funtzioa etengabe aurrera eramateko.\nZortzigarrena, Euskadiko Agiritegi Orokorrak honako funtzio hauek beteko ditu:\nBitarteko artxiboa edo artxibo administratiboa izango da, administrazio orokorren bitarteko agiritegi edota agiritegi historikoa, alegia. Hortaz, Eusko Jaurlaritzaren sailetako agiritegi, erakunde autonomo, eta herri administrazioaren enpresen agiriak jaso, kudeatu eta gordeko ditu. Halaber agirien kontsultak, ikerketak eta zabalkuntza baimenduko ditu.


Gure ikasle eta irakasle ULMAko Begira aldizkarian | Estudiar Informática\nGure ikasle eta irakasle ULMAko Begira aldizkarian\n.-(e)k idatzia\t 12 de abendua de 2017 0\nTalentua erakartzea: enpresantzako erronka berria izenburuarekin argitaratu berri dute, ULMAko Begira aldizkarian artikulu bat, eta bertan gure Gradua Informatika, Telekomunikazioak eta Sistema Txertatuetako Masterreko ikasle eta irakaslea elkarrizketatu dituzte.\nHona hemen bertan agertzen den testuaren zati bat:\n“Gurekin lan egin nahi duzu?” esatetik, “Zuekin lan egin nahi dut?” esatera jauzi egingo dugu, dagoeneko jauzi hori eman ez badugu. Galderaren erantzuna positiboa izan dadin, enpresek planak eta ekintzak abiarazi behar ditugu, gure ospe korporatiboa handitzeko. Agerikoa dirudi gakoetako bat komunikazioaren ingurunean norberaren marka enplegatzailea sortzea dela. Nahiz eta egia den, guri dagokigunez, urtetan eraikitako markaren nortasunaren ondorioz pauso bat aurrerago goazela talentuak guri buruz duen pertzepzioan.\nHalere, fase guztiak ongi menperatzeak eta pertzepzio horretan eragiten duten elementu guztiak lerratzeak markatuko du diferentzia, eta talentuentzako erreferentzia bihurtuko gara. Ildo horretan, MONDRAGON Unibertsitateko Enpresagintzako eta Goi Eskola Politeknikoko hainbat ikaslerekin elkartu gara, lan merkatura hurbildu diren belaunaldi gazte berrien errealitatea sakonago ezagutzeko. Prestakuntza dualaren garrantzia, motibazio profesional zein pertsonal berriak edo enpresetan erakargarri egiten zaizkien ezaugarriak, horiek dira eskaini dizkiguten gakoetako batzuk.”\nBertan Gradua Informatikako Praktiken koordinatzailea den irakaslea elkarrizketatu dute:\nEta Lan Ikaste Partekatze edo formazio duala ikasten ari diren hainbat ikasleak elkarrizketatu dituzte, hauek eure esperientziak eta motibazio profesionalak kontatu dituztelarik:\nAzkenik, hau diote ere:\nTalentua erakartzeko eta atzitzeko orduan, ULMA Taldeak hainbat egitasmotan parte hartzen du, adibidez, joan den azaroaren 11n Munichen egindako BE BASQUE TALENT CONFERENCE konferentzian. Biltzarrean ia 25 euskal erakundek eta Alemanian nazioarteko karrera bat garatzen ari diren kualifikazio handiko 130 profesionalek parte hartu zuten.\n18-19 eta 19-20 belaunaldiko Gradua Informatikako ikasleak diploma banaketa ekitaldian\nIkerlaneko zuzendaria Pertsonen kudeaketaren inguruan solasean Informatika Gradua ingeniaritzako ikasleekin


Webgune propioa du Lautadako Euskararen Komunitateak - - Alea.eus\nWebgune propioa du Lautadako Euskararen Komunitateak\nLautadako Euskararen Komunitatea 2020-02-13 10:23\nLautadako Euskararen Komunitateak lautadaneuskaraz.eus webgunea jarri du martxan.\nLautadako Euskararen Komunitateak web gune propioa du: lautadaneuskaraz.eus. Komunitateak Lautadako eragile sozialak, familiak eta lagun-kuadrillak artikulatzea du helburu, baita instituzio publikoei eragitea ere.\nWebgune hau izango da helburu horiek betetzeko lehioa. Horretarako hainbat atal sortu dituzte webgunearen barruan: nortzuk gara, egitasmoak, albisteak, agenda eta kontaktua.\nEuskara erabiltzen duten edo gehiago erabili nahi duten Lautadako entitate egituratuen -kolektiboak, establezimenduak, lantegiak, herriak- eta taldeen -bikoteak, familiak, lagun kuadrillak- bilgunea da.\nKomunitate hau Lautadako izaera ezberdinetako taldeak artikulatzeko gunea da. Taldea jartzen du erdigunean, hizkuntza-ohiturak ulertzeko eta aldatzeko sistema eraldatzaile gisa. Komunitateak mugimendu eragile eta iraunkorra izan nahi du.


Kathrine Switzer, DeustoForum Gipuzkoaren 'Emakumeak leman' zikloan | El Diario Vasco\nGipuzkoaKathrine Switzer, DeustoForum Gipuzkoaren 'Emakumeak leman' zikloan\nKathrine Switzer, DeustoForum Gipuzkoaren 'Emakumeak leman' zikloan\nIgandean Behobia/San Sebastian amaitutakoan egindako argazkian, Kathrine Switzer eta Aroa Merino lasterketaren irabazlea. / EFE\nAstearte honetan Donostian egingo den jardunaldian Markel Olano Gipuzkoako diputatu nagusiak, Jabier Muguruza musikari eta idazleak eta Maialen Lujanbio bertsolariak ere hartuko dute parte\nAstearte honetan, azaroak 13, DeustoForum Gipuzkoak antolatutako 'Pioneras – Emakumeak leman' hitzaldi zikloan parte hartuko du Kathrine Switzerrek, kirolean emakumeen berdintasunaren aldeko borrokan erreferente ezagunak. Behobia/San Sebastian lasterketa dela eta Donostian dagoen Switzerrek bere kirol esperientziaz hitz egingo du, berdintasunaz, eta bizitzako filosofiaz.\nJardunaldiari hasiera Felix Arrieta DeustoForum Gipuzkoako zuzendariak eta Markel Olano Gipuzkoako diputatu nagusiak emango diote. Ohorezko gonbidatua hitz egiten hasi aurretik, Jabier Muguruza idazle eta musikariak 'Kathrine Switzer' abestia abestuko du, orain dela urte batzuk maratoi korrikalari ospetsu honi eskaini ziona. Ondoren, Kathrinek hartuko du hitza eta hitzaldiaren ostean, solasaldia izango da, Alazne Mujika Deustuko Unibertsitateko Gizarte eta Giza Zientzien Fakultateko irakasleak gidatuta. Jardunaldian lehenengo Balioak Kirolean Deustu saria emango zaio Kathrine Switzeri eta Maialen Lujanbiok, amaitzeko, bertsoak eskainiko dizkio. Ekitaldia Deustuko Unibertsitateko Donostiako campuseko Loiola Centrum-en izango da, 9:30etik aurrera.\nKathrine Switzer Ambergen, Alemanian, jaio zen 1947an, baina Ameriketako Estatu Batuetan nazionalizatu zen. Maratoi bat dortsalarekin korri egin zuen lehenengo emakumea izan zen. Bostonen egin zuen hori, 1967an, artean proban parte hartzeko aukera gizonek besterik ez zutenean. Galarazita egon arren, Kathrinek proba 4 ordu eta 20 minututan bukatu zuen eta lorpen horrek erreferentzia bihurtu zuen emakumeen kirolean. 1974an, New Yorkeko maratoia irabazi zuen; 1975ean, Bostongoan bigarren gelditu zen, bere markarik onena lortuta: 2 ordu, 51 minutu eta 37 segundo.\nDeustuko Unibertsitateak ekitaldiaren berri emateko zabaldu duen oharrean dioenez, «kirola, bizitza osasungarrirako bidea izateaz gainera, balio eskola paregabea da. Kathrine Switzer DeustoForum Gipuzkoara ekartzeak are gehiago indartzen du Deustuko Unibertsitateak kirolarekin eta genero berdintasunarekin duen konpromisoa».\nUna dependiente de Irun se enfrenta a los ladrones y recupera el botín Se buscan padres por contrato


Alemania - Ezagutu bertako hiri nagusiak eta txoko berezienak | Absolut Travel\nAlemania Europari dagokion herrialdea da eta bere hiriburua Berlin da. 83 milioi biztanle baino gehiago dituena, Europar Batasuneko biztanle gehien dituen herrialdeetako bat da. Orokorrean, bizi maila altua duen herrialdea dela eta teknologian eta zientifikoan esaterako sektore batzuetan nabarmentzen dela da.\nHistoria luzea du atzean eta XIX. Mendera arte ez zen Alemaniaz benetan estatu gisa hitz egin. Alde politikoa utzita, bere txoko bakoitzean uzten digun guztia geratzen zaigu, gutxi. Estiloen nahasketa bikaina du bere arkitekturaren artean, beti beste guztiaren gainetik nabarmentzen den zerbait. Hori dela eta, lehen bisitetako bat Bavarian kokatutako Neuschwanstein gaztelura izango da eta galdu behar ez genukeen gune nagusietako bat da. Munichek edo bere hirigune historikoak edo udaletxeko eremuak ere ez. Bremen eta Dresdenetik igarota.\nAipatu dugu eta hau da, Berlinek Brandenburgoko ateaz edo Harresiaz eta Berlingo katedralaz gozatzeko aukera ere ematen digu. Gure ibilbidean beti protagonista izan behar duten ikurrak. Noski, lasaitasun pixka bat eta naturarekin kontaktua nahiago baduzu, ez ahaztu Selva Negra. Oso baso berezia! Jauregiak, gazteluak eta ikuspegi bereziak, "Ibilbide erromantikoa" deiturikoan aurkituko dituzu.\nUzta Jaia garai paganoetatik datorren grazien ospakizuna da\nUzta jaialdia mundu osora zabaldutako esker onak dira. Bere jatorria ...\nZer ikusi Munichen?\nZer ikusi Munichen? Galdera bat egiten da Bavariara bidaia bat planifikatzen duen, Alemaniako estatu batera ...\nSinetsi edo ez, Alemaniako hiriburuak gauza amaigabeak eskaintzen ditu. Horregatik guk ...\nHistoria maite dutenek Erdi Aroko garaia edo Erdi Aroarena aurkitu zuten, ...\nOberammergau Bavariako (Alemania) udalerria da. Ammer ibaiaren haranean aurki dezakezu, ...\nErregearen gaztelua: Alemaniak Disney inspiratu zuenean\nDisney parke tematiko batera joaten bazara, berehala ezagutuko duzu Lo Ederrak inspiratutako gaztelu arrosa bikain hura. Hala ere, ...\nBerlin 3 egunetan\nAlemaniako hiriburura goaz. Berlin Erdialdeko Europako biztanle gehien dituen hirietako bat da. Gainera, balio du ...\nBavaria hegoaldean, Alemanian, Neuschwanstein gaztelua aurkituko dugu. Zalantzarik gabe, puntuetako bat da ...\nNeuschwanstein, Errauskine gaztelua\nBy maruuzen duela 6 urte .\nGazteluak Erdi Aroko defentsa egiturak dira, kulturaren industriak maitagarrien ipuin eraikin erromantiko bihurtu dituenak. Zer…\nGozatu begetarianoa janaria Alemanian\nBy Alemania absolutua duela 10 urte .\nBidaiari ugari dago Alemaniara lasai eta goxo pasatzeko ...


nikjosiak | nikjosiak\nArchivo del Autor: nikjosiak\nPublicado el julio 14, AM por nikjosiak\nAspalditik nuen ehun hau nire armairuan, gona bat josteko zain. Beraz, la inglesitak everyday skirt-are CC-a proposatu zuenean, horixe egitea erabaki nuen.\nBerez gona luzeagoa da, baina nik nahiago izan dut zertxobait moztea, hanka-motza naiz eta…\nPatroia asko gustatu zait: erraz josten da, azalpenak oso garbiak dira (nahiz eta ingelesez egon), eta oso gona polit eta erosoa ateratzen da (poltsiko perfektuekin gainera!).\nAtzealdean goma darama, baina aurrealdean ez, eta uste dut horrek erosoago egiten duela.\nKolore neutroago batean beste bat josteko gogoa sartu zait. Ea egiten dudan…\nJoan rums-era gainontzekoek zer josi duten ikustera! Ziur everyday skirt gehiago topatzen dituzuela.\nPublicado el julio 11, AM por nikjosiak\nAlabatxoak baditu dagoeneko 6 hilabete, eta beste elikagaiekin hasi da, beraz. Erropa ‘gehiegi’ ez zikintzeko, mantaltxo pare bat egin dizkiot. Gaur erakusten dizuedan hau ehun plastifikatuarekin egina dago.\nPatroia nik neuk egin dut, ehuna erosi genuen dendan ikusitako mantal baten ideia hartuta.\nAtzealdea snap-ekin ixten da, erraz jarri eta kentzeko.\nAsko gustatu zait. Erraz-erraz josi dut eta oso ondo geratzen zaio.\nMantal hau Pantigana-ren Menuda Inspiracion-era estekatzen dut. Joan bertara umeentzako beste jostura batzuk ikustera!\nPublicado el julio 1, AM por nikjosiak\nAmak ehun baten metro pila erosi zituen, 3 bilobentzat zerbait josteko. Gaurko hau josi degun gauzetako bat da, nire alabarentzat soinekoa.\nBion artean josi dugu, Oh mother mine! blogeko patroi honetan oinarrituz. Argazkian ikus daitekeenez, soinekoaz gain kuleroa ere badu, pardela estaltzeko.\n6-9 hilabete neurrian josi dugu, eta atzealdea irekia du, errazago janzteko.\nEhunak koloretako bihotzak dituenez, snap-ak ere bihotz formakoak jarri dizkiogu.\nMamemimo-ko Inspirate con mamemimo ekitaldian parte hartzen dut soineko honekin.\n/ Etiquetado como soinekoa\t/ Deja un comentario\nPublicado el junio 30, AM por nikjosiak\nGauza asko pasa dira azkenekoz blogean publikatu nuenetik (duela 2 urte!). Garrantzitsuena, ama izan naizela! Hala ere, josten jarraitu dut, dexente, josteko makina berria ere erosi dut eta blogera itzultzeko gogoz izan naiz askotan.\nEa ba berriz idazten jartzen naizen, naiz eta erritmo motelean izan, alabak uzten dizkidan tartetxoetan.\nAzken bi urteotan gauza dexente josi ditut. Horietako batzuk jarriko ditut blogean seguraski. Hauek josi ditudan zenbait gauza:\nDeer&Doe-ko Belladone soinekoa\nDeer&Doe-ko Chataigne galtzak\nNaii-ren Junho galtzak\nSewaholic-eko Thurlow galtzak\nOttobre 2/2015-eko Sculpture kamiseta\nThread theory-ren Goldstream peacoat berokia\nMamemimo-ko Pardelak aldatzeko mantak\nPardelak gordetzeko zorroa\nMi rincon de mariposas-eko Porteatzeko kobertorea\nMi rincon de mariposas-eko Lo-zorroa\nHauek eta orain gogoratzen ez ditudan beste batzuk josi ditut bi urte hauetan. Beraz, ikusten duzue ez naizela geldirik egon. Nire intentzioa pixkanaka hauek zuei erakusten joatea da.\nEa ba serio jartzen naizen!!\nPublicado el marzo 13, AM por nikjosiak\nAzkenaldian amigurumiekin nabil probatxoak egiten. Eta gaurkoan baratzeko giltzentzako egin dudan tomatetxoa erakutsiko dizuet.\nOso amigurumi sinplea da hau: borobil bat eta goiko txurtentxoa eta hostoak.\nGaur osteguna denez, RUMS-en parte hartzen dut sarrera honekin. Pasa zaitezte bertatik besteek egin dutena ikustera!\nPublicado el febrero 27, PM por nikjosiak\nAurrekoan Maiderrek hilerokorako konpresa eta tanpoiak gordetzeko zorrotxoak erakutsi zituen bere blogean, eta asko gustatu zitzaizkidan! Maiderren Tutoriala egingo zuela esan zuen, baina ezin izan nuen itxaron eta nere bertsioa egin nuen hurrengo egunean bertan!\nNik aldaketa pare bat egin nizkion: 3 tanpoietarako lekua egin nuen, eta gainera, mina kentzeko pilulak gordetzeko poltsikoa ere gehitu nion.\nGainera, nik poltsiko guztiak egiteko ehun elastikoa erabili dut, hobeto ajusta dadin barrukora. Eta botoi bat jarri diot ixteko.\nSarreratxo honekin Rums-en parte hartzen dut. Pasa zaitezte besteek zer egin duten kuxkuxeatzea!\nKakorratzez eginiko diru-zorroa\nPublicado el febrero 13, PM por nikjosiak\nNiretzako egin dudan diru-zorro bat erakusten dizuet gaurkoan. Kakorratzez egin dut mutilaren amonak erakutsia. Nik kakorratzarekin oso gauza gutxi egiten nekien, eta berak erakutsi dit borobila nola egin behar den (puntuak nola bikoiztu etab).\nBarruan oihala jarri diot, iraunkorragoa izan dadin. Eta ixteko kremailera bat josi diot.\nOso sinplea da, baina oso gustora nago berarekin. Tamaina ezin hobea du!\nKatorratzari gustoa hartu diot, eta amigurumiak egiten nabil orain… laster erakutsiko dizkizuet.\nRums-etik pasa zaitezte beste gauza polit pila ikustera!


2015.10.11 BAZKARIA-KANTALDIA : LURRA eta Etxebizitza\nAtsalde on deneri eta milesker haundi bat kantaldi huntarat hurbildu zaizten guzieri !\nLehenik musikariak eskertu nahi genituzke, beren presentziaz, haien sustengua erakusten baidigute igande hunen alaitzera etorriz .\nTxalotu nahi genuke Itsasu Herria Bai taldeak Balaki trinketari buruz eraman duen borroka. Estimatutako prezioaren doblea galdegiten zuen jabeak, eta auzapeza, horren onartzeko prest zen.\nEspekulazio hutsa da! Eta adibide hunek, beste hainbatekin batera, argi erakusten dauku, horrelako praktikak normalizatu direla. Lur baten edo etxe baten prezioa beti gehiago iganaraztea, aspaldi huntan merkantzi produktu hutsak bilakatuak direla adierazten du. Lotsagarria da.\nEta holako salmenta bat gertatzen delarik, minbiziaren gisara, prezioen igotzea, inguruko lurretara, etxeetara eta herrietara hedatzen da. Gaur egun, ondorioak jasaezinak dira: hemengo lansarieri begira kostaldeko eta erdialdeko herri gehienak ezin eskuragarriak dira!\nArazo horri erantzuteko estakurua hartuz, promotoreek (herriko etxeen baimenarekin) animaleko auzo berri batzu eraikitzen dituzte han hemenka, "eskuragarri" dioten prezioetan: 2 000€/m²!\nEta gure herrixketan, leihoak hetsirik egoiten diren 46 000 etxe hutsak erabili ordez, nahiago dituzte laborantzako lurrak jan!\nJakinez lurra baliabide mugatua dela, eraikuntza berria sortzea ez da aterabide iraunkorra.\nEta ez giten trompa, gutariko bakotxa, sistema horren barne gira, eta ardura haundia dugu. Azken urteetan entzuten den bezala "c'est les basques qui vendent". Eta egia da. Orduan, iraultza hori gure etxe barnetan ereman behar dugu guhaurek, gure hautuek baitute gure haurren geroa baldintzatuko.\nAmalurra ez baita merkantzia bat, Euskal Herria ez da salgai !


IRAES21 ikasleak: 2012.01\nElgoibar Ikastola: jolasak antolatzen txikientzako\nMezu honetan arduren gutunean tokatu zitzaigun ardurari buruz hemen dijoaz datu batzuk.\nGure ardura ikastolan egin zen konferentzian hautatu genuen denok batera eta hau da.\nJolasak antolatzea ikasle txikiagoei kontsumo iraunkorragoa edukitzeko. Antolatzeko gure ikasgela bi taldetan banatu genuen eta talde bakoitzak bere jolasa asmatu zuen.Ondoren L H koen gana joan ginen eta jolasak antolatu eta egin genituen.\nJokoak abenduan egin genituen.\nEgilea: IRAES 21 ikasleak ordua: 10:54 iruzkinik ez: Mezu honetarako estekak\nEtiketak: Confint-estatua, Elgoibar Ikastola\nSan Viator: energia aurrezten.\nGure eskolan, San Viatorren, datorren hilabetetik aurrera, 9 ikasgeletan, sabaiak jaitsiko dira eta kontsumo baxuko argiak jarrito dira, energia aurrezteko asmoz.\nEgilea: IRAES 21 ikasleak ordua: 10:38 iruzkinik ez: Mezu honetarako estekak\nEtiketak: Energia, San Viator\nElorrioko BHI: Deia zabaltzen eta sinadurak biltzen\nElorrio BHIko ikasleak sinadurak eskuz biltzen ibili dira eta hemen dago egindako lanaren emaitza:\nEgilea: IRAES 21 ikasleak ordua: 10:34 iruzkinik ez: Mezu honetarako estekak\nEtiketak: Deia zabaltzen, Elorrio BHI, Gutuna zabaltzen\nBihotz-Gaztea ikastola: Deia zabaltzen\nGure ikastola ingurumenarekin oso kontzientziatuta dago eta horregatik duela egun batzuk, konkretuki urtarrilaren 18an gure ikastolan Ikasleen Deia zabaldu eta sinatu egin genuen. Bertan, etapa guztietako ikasle guztiek parte hartu zuten. Bestalde, gure web orrialdearen bidez mundura mezua zabaldu dugu ere gurasoek eta nahi duenak sinatzeko. Klase guztietan konpromisoa aztertu, irakurri eta sinatu genuen. Argazki honetan DBHko 3.B mailako klasean egin zena ikusi ahal da.\nEgilea: IRAES 21 ikasleak ordua: 10:32 iruzkinik ez: Mezu honetarako estekak\nEtiketak: Bihotz Gaztea, Deia zabaltzen, Gutuna zabaltzen\nElorrioko BHI: Udalera bisitaldia\nAurrekoan esan genizuen bezala ikasleek proposatuta Elorrioko Zumelegi erreka garbitzera joan ginen.\nEkintza horri dagokion garrantzia emateko, egoeraren berri udalari zuzenean ematea erabaki genuen.\nHorretarako Agenda 21eko eta IRAESeko ikasle talde bat udalera hurbildu zen Alkateari gure lankidetza eskeintzeko zeregin honetan aurrera egitea erabakitzen dutenean.\nHemen daukazue bisitaldi horren laburbilduma argazkietan.\nEgilea: IRAES 21 ikasleak ordua: 10:27 iruzkinik ez: Mezu honetarako estekak\nEtiketak: Elorrio BHI\nGasteizen izandako Confint delakoari buruzko berri guztiak, argazkiak, bideoak etab: http://confint-esp.blogspot.com/ blogean.\nSartu, ikusi, komentatu, mezuak bidali, jarraitzailea egin, baloratu... parte hartu!!!\nE!!! Eta euskal delegatuen iritizak, sentimenduak, lanak, komentarioak, bizipenak... etab hemen nahi ditugu!!!\nEgilea: IRAES 21 ikasleak ordua: 19:31 iruzkinik ez: Mezu honetarako estekak\nBarria Aterpetxera joateko autobus bat jarri du antolakuntzak:\n- 17:00. Elgoibarreko autopista sarreran.\n- 18:15 ggb. Bilboko Termibus-en, Garellanon.\nEz da egongo tarteko geldiunerik.\nAutobusa erabiliko ez duzuenok, abisatu mesedez.\nBueltarako Barriatik, urtarrilak 27, 15:00etan ggb aterako da autobusa Bilbora joateko eta gero Elgoibarrera.\nEgilea: IRAES 21 ikasleak ordua: 12:33 1 iruzkin: Mezu honetarako estekak\nGasteizeko Konferentziara bakarrik delegatuek joango dira eta zuen guztien lana, iritziak eta proposamenak eramango dituzte hara.\nJoango ez direnek zer egin dezakete?\n- Konferentziaren kartela inprimatu eta ikastetxetik jarri. Hemen daukazue.\n- Konferentziaren berri izan blogean: http://confint-esp.blogspot.com/. Zati batzuk bideoz grabatuko dira eta blogean emango dira.\n- Konferentziako delegatuei mezuak bidali: animoa, ideiak, proposamenak... horretarako "comentarios" erabili estatuko blogean, edo honetan ere.\n- Konferentziari buruzko berriak ikastetxetik zabaldu: irratia, ikastetxeko aldizkarian, txoko berdea... baita ere Udal Eskola Foroetan...\n- Jarraitzen dugu sinadurekin, Ikasleen Deiarekiko atzikimenduak.\n- Eta zuen irudimenak esango duena ere bai. Aurrera!\nHau Estatuko Konferentzia da, gero Europakoa izango da, eta laster Euskal Confint delakoarekin hasiko gara!!!\nEgilea: IRAES 21 ikasleak ordua: 11:14 iruzkinik ez: Mezu honetarako estekak\nEtiketak: Confint-estatua, Deia zabaltzen, Iraes 21 Ikasleak\nDelegatuentzako derrigorrezko informazioa estatuko blogean:\nEgilea: JoseManu ordua: 20:22 1 iruzkin: Mezu honetarako estekak\nBihotz Gaztea (Santurtzi)\nGu Bihotz Gaztea ikastolako ikasleak gara. DBH 1. eta 2. mailako ikasleak, hain zuzen ere. Gure izenak Maialen, David (DBH 1.) eta Jon eta Josu (DBH 2.) dira. Aurreko ikasturtean Jon ingurumen batzordean egon zen eta aurten Maialen, David eta Josu kide berriak dira. Ikasturte honetan Santurtziko zuhaitz egunaren landaketan parte hartu nahi dugu. Baita beste ekintza desberdinetan ere.\nArgazki honetan LH pasabideko ingurumeneko panel berdean gaude. Josu egun horretan ez zen etorri.\nGogoratu: BIHOTZ ERE INGURUMENAREN ALDE!!\nEgilea: JoseManu ordua: 19:17 iruzkinik ez: Mezu honetarako estekak\nEtiketak: Bihotz Gaztea, Harrera, Iraes 21 Ikasleak\nAurkeztu direnak: GASTEIZERA!!!\nGazteen Nazioarteko Konferentzia: Zain dezagun Planeta\nESKERRIK ASKO ZUEN LAN ITZELAGATIK!!!\n1.- GASTEIZERA JOATEKO AUKERA: KARTELAK AURKEZTU DITUZTEN IKASTETXE GUZTIAK\nGuztira, 13 ikastetxe aurkeztu dira, 26 plaza bete dezakegu, beraz kartelak aurkeztu dituzten ikastetxe guztiek aukera daukate Gasteizeko Konferentziara joateko.\nIkastetxeko bi ikasle (neska + mutila) joan ahal dira. Ikastetxe bakoitzak bere ordezkariak hautatuko ditu.\nOrdezkariak, urtarrilaren 25ean, arratsaldez, Barriako Aterpetxean egon behar dira (autobusa prestatuko da horretarako) eta 27an, arratsaldean bueltan egongo dira beraien herrian.\n1. Bidaliko den izen-emate eta baimen fitxa bete eta irakasleari eman.\n2. Ikastetxean ematen ari den IRAES 21, Confint (eskola eta erkidegokoa) edo Eskolako Agenda 21 prozesuei buruzko informazioa emateko prest egon.\n3. Beste erkidegoko ordezkariekin eztabaida eta tailerretan lan egiteko prest egon.\n4. Bukatu eta gero, Konferentziari buruzko informazioa ikastetxean emateko prest egon eta beste erkidegoko ikasleekin harremanetan jarraitzeko prest egon.\n5. Gainera, ikastetxearen kartela hautatua izan bada, DIN A1 (594 mm × 841 mm, gutxigorabehera) tamainan eta gaztelaniaz prestatu, Gasteizen aurkezteko.\n2.- HAUTATU DIREN KARTELAK GASTEIZERA ERAMATEKO:\n48 baliozko boto izan dira guztira eta hauek dira hautatu diren kartelak:\n• 47 zkia.: San Jose Floreaga - Azkoitia (4. ardura)\n• 6 zkia.: Axular BHI - Santurtzi (4. ardura)\n• 22 zkia: Beurko BHI - Barakaldo (3. ardura)\n• 13 zkia: Elgoibar Ikastola- Elgoibar (3 ardura)\nBeraz, hautatutako lau kartelak IRAES 21eko ordezkariak izango dira Konferentzian.\nIkusi nahi baduzue zer gertatzen ari den estatuko beste erkidegoetan, hona hemen informazio osoa daukazue: http://confint-esp.blogspot.com/\nEgilea: IRAES 21 ikasleak ordua: 10:15 iruzkinik ez: Mezu honetarako estekak\nNor joango da Gasteizera??? Zeintzuk kartelak hautatu dira???\nBeno, Confint aurrera doa eta kartelen hautaketa eginda!\n150 boto posible. 55 boto emanda. 48 baliagarriak. Tranpati gutxi, egia esan. Eskerrik asko!!!\nKartel konkretu bat oso argi izan duzue ordezkaria izan behar zela.\nNoiz jakingo dugu emaitza: urtarrilaren 12an.\nKatalunian ere egin dute beraien Confint. Madrilen ere bai. Canarietan orain daude egiten. Galizian datorren larunbatean... Confint aurrera doa... ehun ta piku ikasle elkartuko gara Gasteizko Barria Aterpetxean Konferentzia garatzeko.\nHona hemen Bartzelonan egindako Kataluniako Confint-eko argazki batzuk (ordezkariak, aurkezpena, kartelak, tailerrrak...):\nEgilea: IRAES 21 ikasleak ordua: 19:48 iruzkinik ez: Mezu honetarako estekak\nEtiketak: Confint-estatua, Katalunia\nElorrioko BHI- Deia zabaltzen eta sinadurak eskuratzen\nZorione Fundaziru - Elorrioko BHI\nElorrioko Institutuko IRAES lantaldeko ikasleak gara eta jadanik lortu ditugu 220 sinadura CONFINTeko DEIAren alde, gure ikaskide eta irakasleek sinatu dute, etxeko eta herritarrek ere, eta baita Lehen Hezkuntzako ikasle eta irakasleek ere.\nOraindik ere sinadura gehiago biltzen ari gara eta argazkirren bat ere atera dugu.\nBueno, ba ikusten duzuenez, hemen dago gure ikasleak egiten ari direnaren muestratxo bat. Benetan pozik ari dira saltsan.\nEgilea: JoseManu ordua: 11:15 iruzkinik ez: Mezu honetarako estekak\nEtiketak: Deia zabaltzen, Elorrio BHI, Iraes 21 Ikasleak\nIRAES 21 eta CONFINT Ceneameko Buletinean\nCENEAM (Centro Nacional de Educación Ambiental), ulertzeko, estatu mailako Ingurugela dela esan genezake. Bera da ingurumen hezkuntzari buruzko lehendabiziko erreferentzia estatu mailan. Instituzio honek hilero aldizkari bat argitaratzen du, Boletín del Ceneam hain zuzen ere.\nHilabete honetan eta 2012 urtea ondo baino hobeto hasteko gurekiko bi erreferentzi ateratzen ditu:\nIRAES 21 sareari buruzko erreferentzi bat (http://www.marm.es/es/ceneam/recursos/quien-es-quien/iraes21.aspx)\nConfint-ari buruzko artikulu bat ( http://www.marm.es/es/ceneam/articulos-de-opinion/2012-01-confint_tcm7-186934.pdf)\nEgilea: IRAES 21 ikasleak ordua: 10:03 iruzkinik ez: Mezu honetarako estekak\nEtiketak: Ceneam, Confint-estatua, Iraes 21\nElgoibar Ikastola: jolasak antolatzen txikientzako...\nElorrioko BHI: Deia zabaltzen eta sinadurak biltze...\nNor joango da Gasteizera??? Zeintzuk kartelak haut...\nElorrioko BHI- Deia zabaltzen eta sinadurak eskura...


Wilderrek egingo lukeen bezala: 'It happened one night' (1934) - Jerikoren harresia\nPeterrek eta Elliek ondo definitutako identitateak dituzte eta euren printzipioak nahiko argi dituzte. Peterrek ez dago bere zintzotasuna galtzeko prest, ezta Elliek duen askatasuna ere. Bitxia da, Peter eta Ellie senar-emazte bailiran "mozorrotzen" direnean, une horretan, benetako bikotea direla dirudite: kimika, hurbiltasun eta jolas gehien dagoen unea baita. Bien arteko borrokan, ez dago garaile argi bat, berdintzen dutela esan daiteke. Ez bata ez bestea ez da "hezten" utziko. Peterrek ez ditu printzipioak salduko, eta amaierara aldera Elliek bide errezenaren alde apostu egongo duela dirudienean, zorionez, ez du hala egingo. Beti nahi eta desiratzen duenaren alde egingo baitu. "Harresi" batek Peter eta Ellie banatuko ditu.\nElkarrizketak azkarrak dira eta bihurrikeriaz beteta daude, ez dira batere inozenteak. Eszena konkretu bat dago, non Gable eta Colberten arteko tentsioa ikaragarria den, eszena bat non dena gerta litekeen baina non ezer ez den gertatzen (kanpoan lo egiten duten unean). Pelikularen amaiera borobila da, ikuslea da pelikula ixten duena eta "Jerikoren harresia" lurrera botatzen duena (Lubitschen pelikulekin gertatzen den bezala). Klasiko ona.\nFrank Capra pelikulak izango zuen arrakastan sinesten zuen bakarra zen. 'It happened one night' pelikulak bost Oscar sari nagusiak irabazi zituen lehen pelikula izan zen: aktore, aktoresa, pelikula, zuzendari eta gidoia. Publiko eta kritikaren artean arrakasta itzela lortu zuen pelikulak, Capraren ondorengo zenbait lanek lortuko zuten bezala ('It's a wonderful life' pelikula, salbuespen, nork esango luke...).\nCapraren komediak, dramak, istorio atsegin eta baikorrak, une aproposean heldu ziren pantailetara. 1929ko krisi ekonomikoa gainditu ondoren, estatubatuarren behar zituzten istorioak egin zituelako Caprak.\nFrank Caprak Columbiarako lan egiten hasi zen, orduan nahiko ekozpen etxe txikia zena. Geroago Warnerrera mugituko zen. Aldaketak zuzendariaren komedien estiloan eragina izan zuen. "Tipo arruntak" protagonista izaten jarraitzen zuten arren, komedia ilunagoak ziren eta umore mota beltzagoa. Aldaketa inoiz egindako pelikula dibertigarrienetako batean antzeman dezakegu: 'Arsenic and Old Ace' (1944). Cary Grantek pelikulan egiten duen lana, benetan, itzela.\nCapraren pelikulen estiloa, orokorrean, "soziala" dela diote askok. Frank Caprak behin ondokoa esan zuen: "Historiako gertaera handiei buruzko pelikulak beste batzuk egin ditzatela, nik, garbitzaileei buruzkoakegingo ditut".\nErlazionatutako edukia: 'Hollywoodeko Star Systema'


Hasiera » Azken albisteak » Airlines » IATA: mundu mailako aire kargaren eskaerak hazkundea gainditzen du\nAirlines • Aireportuko • Elkarteak Berriak • Abiazio • Europako Azken Albisteak • Nazioarteko Azken Albisteak • Azken Bidaia Albisteak • Negozio Bidaiak • Berriak • Pertsonak • berreraikitzen • Arduraduna • Turismo • Garraioa • Bidaia Wire Albisteak\nNazioarteko bidaiak larriki deprimituta daudenez, bidaiarien hegazkin gutxiago daude zamarako sabela eskaintzen dutenak. Eta hornidura katearen estalkiak areagotu litezke negozioek produkzioa areagotzen jarraitzen duten heinean.\nEskari globala, zama tona-kilometrotan (CTK) neurtuta,% 7.7 hazi da 2019ko abuztuarekin alderatuta (% 8.6 nazioarteko eragiketetarako).\nHazkundearen erritmoa zertxobait moteldu zen uztailarekin alderatuta, eskaria% 8.8 handitu baitzen (COVID-19 aurreko mailen aurka).\nZama-gaitasuna berreskuratzea pausatu zen abuztuan,% 12.2 gutxiago 2019ko abuztuaren aldean (% 13.2 nazioarteko eragiketetarako). Hilabetez hilean, gaitasuna% 1.6 jaitsi zen - 2021eko urtarriletik izandako jaitsierarik handiena.\nThe Nazioarteko Aire Garraioaren Elkartea (IATA) kaleratu zituen 2021eko abuztuaren munduko aire merkantzien merkatuen datuak, eskaerak hazkunde-joera sendoa jarraitzen zuela erakusten zuen, baina gaitasunaren gaineko presioa areagotzen ari zela.\n2021-2020 hileko emaitzen arteko konparazioak COVID-19ren aparteko eraginaren ondorioz desitxuratzen direnez, kontrakorik adierazi ezean, beheko konparazio guztiak 2019ko abuztukoak dira, eskaera normalaren eredua jarraitzen zutenak.\nEskari globala, zama tona-kilometroetan (CTK) neurtuta,% 7.7 hazi da 2019ko abuztuaren aldean (% 8.6 nazioarteko eragiketetarako). Orokorrean hazkundeak indarra izaten jarraitzen du epe luzeko batez besteko hazkundearen% 4.7 inguruko joerarekin alderatuta.\nBaldintza ekonomikoek aireko kargaren hazkundea onartzen jarraitzen dute, baina aurreko hilabeteetakoak baino apur bat ahulagoak dira, manufaktura globalaren hazkundea goia jo dela adieraziz.\nErosketa Zuzendarien Indizeen (PMI) abuztuko fabrikazioko osagaia 51.9 izan zen, eskaera epe laburreko bultzada adieraziz eskaera horiek airez bidaltzen badira. Uztaileko 54.4ko jaitsiera izan zen.\nPMIren abuztuko esportazio eskaera berriak osagai onak izan ziren aireko kargetarako, aurreko hilabeteetan baino laguntza gutxiago izan arren. Zabalkundeak mundu mailan jarraitu zuen, hala ere, hazkunde ekonomietan uzkurdura egon zen.\nInbentarioen eta salmenten arteko erlazioa baxua izaten jarraitzen du urte amaierako txikizkako denboraldi gorenaren aurretik. Hori positiboa da aireko kargetan, baina gaitasun murrizketa gehiagok arriskuan jartzen dute.\n"Aire-merkantzien eskaerak beste hilabete indartsua izan zuen abuztuan,% 7.7 gehiago COVID aurreko mailekin alderatuta. Adierazle ekonomiko askok urte amaierako goi denboraldi indartsua erakusten dute. Nazioarteko bidaiak larriki deprimituta daudenez, bidaiarien hegazkin gutxiago daude zamarako sabela eskaintzen dutenak. Eta hornidura-katearen estalkiak areagotu egin daitezke negozioak ekoizpena areagotzen jarraitzen duten heinean ", esan du Willie Walsh, IATAzuzendari nagusia.\nIATA: mundu mailako aire kargaren eskaerak hazkundea gainditzen du Newsessentials Bloga dio:\nSeptember 29,: at 2021 20 20\n[...] IATA: mundu mailako aire kargaren eskaerak hazkundea gainditzen du [...]


Jarraitu zuzenean Bilboko Portuko Deskarbonizazio Hub-aren obren hasiera ekitaldia\nPetronor/Repsolek gaur hasiko ditu Bilboko Portuko Deskarbonizazio Hub-aren obrak; beste urrats bat trantsizio energetikorako estrategian. Instalazioek planta bat izango dute, erregai sintetikoak ekoizteko. Gainera, hiri-hondakinen balorizaziorako proiektu bat abiatuko da, horietatik karbono baxuko energia lortzeko helburuz.\n“Eguzki Fest” arrakastaz itzuli da Muskizera\nJoan den asteburuan Muskizera itzuli zen, arrakasta handiz, udaberriko Eguzki Fest jaia, usain eta zaporeen txokoak bezalako hainbat gunerekin. Horrez gain, haurrentzako tailerrak, zuzeneko musika eta dastaketa enogastronomikoak antolatu ziren, jendez betetako Meatzari plazan.\nMitsubishi Corp. London-en bisita\nMitsubishi Corp. London-en ordezkaritzak, GM Natural Gas and Petroleum Divisioneko arduraduna den Masaya Nunokawa buru, Muskizko findegia bisitatu du gaur, Repsol-Petronor Taldeak hidrogenoaren garapenari dagokionez dituen estrategiak partekatzean interesaturik.\nCG6 Kogenerazio Unitatea, berriro abian\nPetronorrek jakinarazi nahi du, bihartik aurrera, maiatzak 14, CG6 Kogenerazio Unitatea abian jartzeari ekingo zaiola, programatutako mantenu-lanak amaitu ostean.\nRepsol Fundazioak, Mondragon Unibertsitateak eta Mondragon Korporazioak energia-komunitateetan eta autokontsumoaren aldeko apustuan sakondu dute\nRepsol Fundazioak, Mondragon Unibertsitateak eta Mondragon Korporazioak jardunaldi bat antolatu dute gaur Arrasateko Garaia Parke Teknologikoan energia-komunitateak aztertu eta merkatuan dauden ereduak azaltzeko, baita hauei dagozkien erregulazio arloko alderdiak ere, zenbait arrakasta-kasu deskribatzeaz gain.\n1 2 3 4 5 6 … 386 >


Snow White. Eskerrak gela dekorazioa\nSnow White Aurkitu alfabetoen\nMake Up Snow White For\nSnow White Ezkutuko eta objektuak\nSnow White janzten\nElurra zuri ezkutuko objektu\nSnow White Idazketa\nSnow White ikusi aldea\nSnow Makillaje White\nSnow white & Huntsman zenbakiak aurkituko\nErrege Apple Dressup White\nSnow White: Bright cambio\nPrince Xarma eta sorgin ispilu\nSnow White aurrezten Nano - 2\nSnow White. Nano gordetzeko\nDiseinu Snow White orrazkera\nSnow White Spot Aldea\nErrege Animaliak Edurnezuri\nSnow White Makillajea\nSnow haurra elikatzen du\nSnow bathing haurra\nGames Snow White online fun positiboa, koloretsua eta dibertigarria da atsegina zela jokatu zen, cute printzesa entrepresa bat picking, eszenak margotzen filma eta puzzleak biltzeko.\nNeskak asko Snow White bezalakoak izan nahi: lerdena figura bera, atsegina aurpegia bera begi handi bera dute. Cartoon "Snow White and the Seven nano" lehen film luze animaziozko film estudioa Walt Disney izan zen. Maisulan hau sortzeko, enpresak hiru urte inguru eman zituen. Hala ere, zure denbora merezi du. Bai marrazki bizidunak eta pertsonaia nagusiak eta bigarren mailako pertsonaiak nahiko egun ere ezagunak dira. Storyline Snow White, maltzurrez stepmother bat izan duten inguruan garatzen, jotzen bera emakumerik ederrena planetako. Askok uste Snow White eder Stepmother White Snow bidali zuen baino basoan ikasteko. Forester, nor zen ustezko bere hartu basoan sartu eta hiltzeko, ezin izan du egin -, baina, besterik gabe, basoan sartu ekarri eta askatu. Ez dago Edurnezuri ez da galdu, eta etxea non bizi Zazpi eta txikitu egiten da aurkitu. Lortu zuen baita haiekin denbora luzez, eta ez arazoak ezagutzeko. Stepmother ikasi ondoren Snow White duten bizirik - Snow White pozoitu zuen. Behin ipotxak lurperatuta heroina kristal beirazko hilkutxa batean, printze eder bat, Snow White ezpainak musu berpizteko gai izan zen. Marrazki bizidunak Sobietar eta atzerritar askorentzat etorkizuneko arauaren marrazki bizidunetako pertsonaia nagusia. White Snow - girl 14 urteko xarmangarri bat. Marrazki bizidunetako pertsonaia nagusia. Bere ispilu magiko, jotzen munduko eder,, gisa, hain zuzen ere, guztien inguruan izan zen. Gainera, Snow White pertsonaia oso mota eta ona dauka. Ile beltza, eta horrek zaletasuna Brankan gorria da beti moztuta zuen. White Snow da soineko horia eta blusa urdin bat sorbaldetan baizik interesgarri batekin jantzita. Gaiztoak stepmother - marrazki bizidunak villain nagusia. Berak munduko eder kontuan hartuta, lehenengo White Snow bidali zuen bere heriotza basoan, eta ondoren guztiz pozoitu zen. Hala ere, haurrek edozein ipuin, ona porrota gaiztoak bezala. Stepmother bera da eta erregina, beraz, beti koroa erretratatu, beltza eta morea tunika aurpegia oso zorrotza eta unemotional batekin. Zazpi eta txikitu - Egghead, Grumpy, Sonia, Feliz, prudes, Chihun, simpleton. Honek zazpi nano eta Edurnezuri bizi izan Basozainak utzi bere ondoren basoan. Ipotxak bat ere ez bata bestearen gainetik nagusitasun batzuk filmaren storyline du. Prince Ferdinand - marrazki bizidunetako pertsonaia nagusietako bat bihurtu da eta oso ezaguna bihurtu da hainbat istoriotan - Izan ere, marrazki bizidunak amaieran bakarrik agertzen den arren. Bere musua esnatu printzesa Snow White izan zen. Prince - ile labur-moztu brunette. Alkandora zuria jantzita gainean txaleko urdin eder bat. Atzean, kolore gorri iluna cloak armarridun. On bere oinak shod praka urdina eta botak Prince marroia. Snow White Zazpi eta txikitu egiten ipuin haurrentzako jokoak garatzaileek tresna bikaina bihurtu zen. Berriki White Snow eta bere lagunekin mini-jokoak kopuru nahiko handi bat argitaratu. Games Snow White and the Seven Dwarfs mutilek gozatu gisa, eta baita beren istorioa oso interesgarria neskak. Gure webgunetik partidak artikulua Edurnezuri neska jokoak aurkezten dira. Guri esker, jokoak free Snow White play dezakezu. Izan ere, ondorioz, ez dutela eta instalatzeko deskargatu behar - Free Games Snow White eskubidea jolastu ahal izango zure nabigatzailearen leiho gogoko. Testu hau irakurri baduzu, denbora librea batzuk duzu esan nahi du, eta horrek esan nahi du jokoa Snow White jolasten hasteko dezakezu, ideia zoragarri hori ez atzeratzea, geroago. Edurnezuri eta bere lagunak zain gure webgunean!


Teknologia berritzaile eta diseinu modernoaren ondorio dira ARCOMen eredu guztiak. Erabilitako goi mailako kalitatea, osagarriak, modularitate aukera ezberdinekin eta kolore eskaintza anitzarekin ARCOMek bezero zorrotzen eskaerei irtenbidea ematen die.\nARBIk bainugelarako altzarien eskaintza zabala garatu du: estilo tradizionaletik modernoraino. Proposatzen dituen aukera ugariak, erabilitako materialak, osagarrien aniztasuna eta eskaintzak bainugela originala eta atsegina sortzen laguntzen dute.\nTeuco-k ongizatearen zerbitzura, uraren energia erabiltzeko tresna berritzaileak garatu ditu. Berriztatzeko borondate honek, egungo diseinu eta teknologiak bainugelan txertatzera eraman ditu. Ongizatearen filosofia, produktuen eskaintza eta zerbitzuen kalitatean zehazten da.\nDUKA mamparak bainuetan harri bitxiak dira. Bizi estilo bakoitzerako, klasiko, edo moderno, zein elegantetik izateaz gain Dukak aukera egokiena eskeini dezake. Prezio oso interesgarria duen bertsio batekin hasten da maila oso altuko mampara batera iritsi arte.\nCOMPAB modeloak, bizitza modernoaren benetako beharrei irtenbidea emateko diseinatzen eta garatzen dira. Bainugelaren itxura, hornitzen duenaren izaera eta gustuen ondorioa da. Diseinuzko Italiar altzariak.\nCodis-ek egurra eta burnia pieza batean nahasten du lekua emateko harritzen duten produktuei, beraien texturen goxotasunagatik eta itsura sendo eta orekatua dutenagatik. Gustu ezberdinez nabarmentzen diren bezeroendako piezak egiten ditugu beraien beharrak betetzeko.\nGALASSIA 1980an sortu zen Corchiano (VT) Tuscia Goiko lurraldean eta komunerako zeramika ekoizten du . Italiar produkzio errealitateearen garrantzizko enpresa bat da, Italian bertan eta atzerrian estimatua, azken sorkuntzako teknologiarekin.\n• Uriz kalea 29\n• 31830 Lakuntza (Nafarroa)\n• Tel: 948 57 60 68\n• Fax: 948 57 63 78\n• Email: lopetegi@lopetegi.es\n• Sukalde eta Bainu altzariak\n• Lacunza sukaldeak, tximiniak\n• Horma Armairuak\nEUSKERA / CASTELLANO / FRANÇAIS


Dead Space Remake 2023ko urtarrilaren 27an kaleratuko da - Berriak - Game Erauntsia - Bideojokoak euskaraz\nDead Space Remake 2023ko urtarrilaren 27an kaleratuko da\nLander Unzueta | 2022/05/13 10:00 Berriak\nEA Motive-ko garatzaileek arte atalean ardaztutako bideoa prestatu dute. PC-ra zein PlayStation 5 eta Xbox Series kontsoletara helduko da.\nDead Space originala da, ziur asko, beldurrezko bideojokoen frankizia modernoetatik jokalarien artean maitatuena. Horren erakusgarri da 2008. urtean estreinatutako titulua berregiten ari direla Electronic Arts-ekoak: remakea 2023ko urtarrilaren 27an estreinatuko dutela baieztatu dute azken bideo batekin.\nBideo horretan, hain zuzen ere, Mike Yazijian arte zuzendaria eta Roman Campos-Oriola sormen zuzendaria batu dira Philippe Ducharme ekoizlearekin abenturari buruzko xehetasunak eskaintzeko. Oraingoan, arte atalean fokuratu dira. Hiru ardatz dituztela azpimarratu dute: beldurra, murgilketa eta mundu bizia. Frostbite motor grafikoarekin Ishimura espazio ontzia inoiz baino ikaragarriagoa izango da, hori argi dago.\nHoriekin batera eraberritutako modeloak —Isaac Clarke protagonistaren aurpegia barne— eta efektu berezi ikusgarriak erakutsi dituzte sakontasunean. Argiztapenari buruz ere aritu dira, nola ez: bideojoko originalen alorrik garrantzitsuena izan zen giro zapaltzailea lortzerako orduan.\nBenetako jostagarritasuna ikusteko pixkat gehiago itxaron beharko dute zaleek. Arduradunek agindu dutenez, urrian zabalduko dute lehen gameplay bideoa; orain arte, gaurkoa bezalako bideo txikiak eskaintzen ibili dira, baina urte amaierakoa zerbait handiagoa izatea aurreikusten dute.\nDead Space Remake, beraz, urtarrilaren 27an kaleratuko da. Plataformak ezagutzen ditugu dagoeneko: PC, PlayStation 5 eta Xbox Series izango dira EAren bideojokoa jasoko dutenak.


Galdamesko Udala - ENKARTERRIKO HORNIDURA HOBETZEKO LANEN ERAGINEZ, “LA GALDAMESA” BIDE BERDEAREN ZATI BAT (MUSKIZ ETA GALDAMES ARTEAN) ITXI BEHAR IZAN DA\nENKARTERRIKO HORNIDURA HOBETZEKO LANEN ERAGINEZ, “LA GALDAMESA” BIDE BERDEAREN ZATI BAT (MUSKIZ ETA GALDAMES ARTEAN) ITXI BEHAR IZAN DA\nUraren hoditeria meatzaldeko antzinako trenbidearen trazatutik joango da, ingurumen eragina txikiagoa izan dadin; ondorioz, urtarrilaren 25etik aurrera, bidearen zenbait kilometro itxi beharko dira, Santelices eta La Aceñako industrialdearen artean. Obrak amaitu ostean, bidea hasierako moduan geratuko da.\nBilbao Bizkaia Ur Partzuergoak Enkarterriko mendebaldean dauden udalerrietan (Sopuerta eta Galdames, eta, aurrerago, Artzentales eta Turtzioz) hornidura-bermea indartzeko proiektuaren lehenengo fasea abiarazi zuen joan den apirilean. Lanek ia 12 milioi euroko inbertsioa ekarriko dute, eta aurreikusitako moduan gauzatzen ari dira. Hori dela-eta, URTARRILAREN 25etik aurrera, aldi baterako itxi beharko da "La Galdamesa" bide berdeko 6 kilometroko zati bat, Santelices (Muskiz) eta La Aceñako (Galdames) industrialdeen artean.\nGainera, Ur Partzuergoak aurreikusitako azpiegitura berriak beste elementu osagarri batzuk ere baditu; hain zuzen ere, 800 milimetroko diametroko eta zazpi kilometroko lurpeko hodia Las Carreras (Abanto Zierbena) eta La Aceñako (Galdames) biltegien artean, bigarren mailako bi hornidura-adarrekin bat egingo duena Jarralta (Sopuerta) eta La Escarpadako (Galdames) biltegietaraino.\nHoditeriaren tarte nagusia lehengo "La Galdamesa" meatze-trenbidearen lubakitik joango da ia osorik, ingurumen eragina txikiagoa izan dadin. Aztertutako hiru irtenbideen artean, Ur Partzuergoak hau aukeratu du; izan ere, alternatiba horrek minimizatu egiten ditu Barbadun ibaiari lotutako espazio naturalen eta lehentasunezko habitaten gaineko eraginak, inguruaren balio historikoa ahaztu gabe; izan ere, bertan, Bizkaiko lehengo meatzaritza-jardueraren hondarrak daude oraindik.\nHornidura azpiegitura berri honen lanek "Burdinmendi: Itsarlur" izeneko bide berdean hainbat murriztapen egin behar izatea ekarri dute azken hilabeteotan; Sopuerta, Galdames, Muskiz eta Abanto Zierbena udalerrietako hainbat tokitan, aldi baterako eraginak izan dira.\nModu horretan, URTARRILAREN 25etik aurrera, hamaika hilabetez, bide berdearen zati nagusia itxiko da, Santelices (Muskiz) eta La Aceñako (Galdames) industrialdearen artean, kasu orotan, erabiltzaileen (oinezkoak, txirrindulariak eta zaldidunak) segurtasuna bermatzeko. Dena dela, Galdamesko azken kilometroak, El Cerco auzoaren eta La Aceñaren artean, lehenago irekiko dira: aurreikuspenen arabera, apirilaren amaierarako. Behin lanak amaituta, trazatua guztiz konponduta geratuko da, eta plataformaren eta ingurune naturalaren gaur egungo egoera ere hobetuko da.\nBestalde, gaur egun, ibilbideko bi zati daude itxita: Cotorrio (Abanto Zierbena) eta Santelices (Muskiz) arteko tartea eta El Arenao eta Castaños (Sopuerta) auzoen arteko tartea. Lehenengoa martxoaren 1ean irekiko da, eta, hilabete geroago, aurreikuspenen arabera, Sopuertako tartearen zati bat irekiko da.\nUr Partzuergoak informazio-kartelak jarri ditu ibilbideko hainbat puntutan, eragindako udalerri guztietan, eta informazioa gaurkotzen joango da. Erakundearen webgunearen (www.consorciodeaguas.com) barruan, microsite bat sortu da, erabiltzaileek eta auzokoek lanen unean-uneko egoeraren eta epe ertainera aurreikusitako eraginen berri izan dezaten. Bezeroaren arretarako telefono bat (94 487 31 87) ere badago, edozeinen eskura, eta udaletxeetan ere proiektuaren inguruko informazioa jaso ahal izango dute.\nOraingo hornidura-sistema optimizatzeko, eta gorantz doan hirigintza-garapenak dituen beharrizan berrietara egokitzeko eta funtzionamendua hobetzeko konpromisoa betez, Ur Partzuergoak zenbait azterketa eta proiektu egin ditu azken lau urteetan Enkarterrin. Era horretan, urrats egokiak egin dira lehen mailako sarean ura hornitzeko sare berria eraikitzeko. Izan ere, obra hori da Ur Partzuergoak datozen urteetarako onetsi duen programan dagoen hornidurako inbertsio nagusia.\nJoan den apirilean hasi ziren obrek 2017. urtera arte iraungo dute. I. fasekoak dira, eta Galdames eta Sopuerta udalerriak hornituko dituzte, Zadorrako sistemako ura hartuta. Hornidura egiteko, 800 milimetroko diametroko hoditeria eraikiko da Abanto Zierbenako Las Carrerasko biltegiaren eta Sopuertako Arenao auzoaren artean, bai eta bi adar ere, Galdames eta Sopuerta hornitzeko, 200-300 milimetrokoak biak.\nBestetik, II. faseko obrei esker, Zadorrako sistema Ordunteko sistemarekin lotuko da, eta, horrenbestez, Bilbo Handia hornitzeko eraztuna itxi ahal izango da. Bi sistemak lotzeko, 600-800 milimetroko diametroko hodi bat eraikiko da Arenao auzoaren eta Zallako Sollano auzoko edateko uren tratamendutegiaren artean. Obren bigarren fasea 2017tik aurrera egingo da, eta, hari esker, hoditeria alderantzizko norabidean erabili ahal izango da, eta, hala behar izanez gero, Bilbo Handia hornitu ahal izango da Ordunteko sistematik hartutako urarekin.\nGaur egun, Enkarterriko udalerriek hartzen dute beren gain udalerria hornitzeko zerbitzua; udal bakoitza arduratzen da iturburu eta ura tratatzeko tamaina txikiko plantak kudeatzeaz. Horrek hainbat arazo sortzen ditu, hornidura erabat bermatuko duen kalitatezko zerbitzua eskaini ahal izateko. Hain zuzen, horiek dira Bilbao Bizkaia Ur Partzuergoak kide diren udalerrietan dituen lehentasunezko alderdiak.\nUr Partzuergoak proiektatutako jardueren bidez, helburu bikoitza lortuko da. Alde batetik, kalitatezko hornidura bermatuko zaie udalerriei, gehienbat, Sopuerta, Galdames, Artzentales, Turtzioz eta Zallari; eta, bestetik, salbuespeneko egoeretan hornidura bermatu ahal izango da, Enkarterritik Ezkerraldera joango den alderantzizko norabideko hodia abian jarrita.\nCotorrio (Abanto Zierbena) – Santelices (Muskiz) tartea\nItxita gaur egun. Irekitzeko data: 2016ko martxoaren 1a.\nItxita gaur egun. Irekitzeko data: 2016ko apirilaren 1a.\nItxita, 2016ko urtarrilaren 25etik abenduaren 30era.\nItxita, 2016ko urtarrilaren 25etik apirilaren 29ra.\nItxita gaur egun. Itxita gaur egun. Itxita, 2016ko urtarrilaren 25etik abenduaren 30era.


ikasbil.eus: irakurgai-mailakatuak-fitxa: Afrikanerrak\nEgileak: Eneko Barberena\nEider liburutegiko langilea da eta Aitor, berriz, eskola publiko bateko zuzendaria. Bi protagonista horien eta bigarren familia baten egunerokotasuna kontatzen da liburuan, eta batzen dituen haria indiferentzia da. Europa adineko jendez beteta dago, eta gerrarako gazte nahikorik ez dagoenez zozketa bidez aukeratuko dituzte soldadugai gazteak. Erasango al dio gerrak bikoteari?\nOharra: Eneko Barberenak XVIII. Augustin Zubikarai saria jaso zuen liburu honi esker.\nGerra. Nola ez.\n– Ez dira liburutegia ixtera ausartuko. Europan esanahia duen lekua da biblioteka, mendeetako prozesu nekezari esker kulturaren herritartzearen gailurra.\nBatzuetan jabetzen naiz, betiere nire ahotik irteten entzun eta gero, noizean behin botatzen ditudan esaldien oihartzun arranditsuaz; nagusitasun intelektuala erakutsi nahi duen egoeraren jopu gara batzuk, inkontzienteki.\nXaloa telebistako bideo honetan idazleak eleberriari buruzko hainbat xehetasun azalduko ditu:\nIdazlana hobetzen: Eskutitza Afrikan dagoen lagun bati


Urtarrilak 16tik 25era bitarte deitutako greben bostgarren egunean gaude; azken bi ikasturtetan sektorean gauzatutako hamalaugarren greba eguna, eta gaurkoan ere babes zabala izan du langileen aldetik (aurrekoen antzekoa %60-65 bitarte). Gizarte Ekimeneko ikastetxeetan 9.000 langile inguru daude, EAEko itundutako ikastetxeen %70 inguru dira eta 120.000 bat ikasleri ematen diote zerbitzua. Gaurkoan ere Gasteizen gauzatutako manifestazioan milaka langile bildu dira, aldarrikapenek eta mobilizazio zein greba dinamikak langileen aldetik duen babesaren erakusle.\nErkoreka jaunak gaur bertan esan duenaren kontra, Eusko Jaurlaritzak ardura zuzena du hezkuntza osoan orohar eta ikastetxe hauetan bereziki bizi den egoerarekiko. Eusko Jaurlaritza izan da urte guzti hauetan hezkuntzara gero eta inbertsio gutxiago bideratzeko erabakia hartu duena, erabaki honek zuzeneko eragina izanik Gizarte Ekimeneko ikastetxeetako langileen lan baldintzen okertzean ere. Beraz, arduragabekeria hutsa da Eusko Jaurlaritzak ardura guztia bere gainetik kendu nahi izatea.\nBestalde, sindikatuok argi utzi nahi dugu, 10 urtez Lan Hitzarmena berritu gabe egonik, sektore honetako langileen lan baldintzen berreskurapena eta hobekuntza dugu greben helburu bakarra, konbentzituta baikaude hobekuntza hauek gure ikastetxeetan eskaintzen den hezkuntza kalitatean eragin zuzena dutela eta beharrezkoak direla. Beraz, grebaren helburuak argiak, bidezkoak eta aski ezagunak dira. Langileak eta berauek ordezkatzen ditugun sindikatuok oso arduratuta gaude ikastetxeetan gero eta baldintza kaskarragoetan lan egitera behartzen gaituztelako, eta honek duen eraginagatik, gure lan baldintzetan eta ikasleek jasotzen duten hezkuntza kalitatean ere. Greba dinamika honetara iritsi aurretik gure esku egon diren bide guztiak agortu ditugu, urte luze hauetan hamaika bilera, elkarretaratze, manifestazio eta ekintza desberdin gauzatu ditugun arren, greba dinamika indartu dugunean soilik hasi dira mugitzen bai patronal bai Eusko Jaurlaritza ere.\nELA, STEILAS, CCOO, LAB eta UGT sindikatuok negoziaziorako gure borondatea berretsi nahi dugu berriro ere eta egoera honi buelta emango dion taxuzko proposamen baten zain jarraitzen dugula adierazi.\nAldi berean, langile guztiak zoriontzen ditugu eta hurrengo egunotarako antolatu ditugun mobilizazio eta ekintzetan parte hartzera animatzen ditugu.\nEuskal Herrian, 2019ko urtarrilaren 22an


Savage Cinema, Zinemaldia 2013 sail berria | Sei pelikula eta ekitaldi\nSei pelikula eta bi ekitaldi handi 'Savage Cinema' sailean\nZinemaldiko sailaren lehen edizioa izango da eta abenturazko eta akzio-kirolei buruzko zinemarik onena ekarriko du pantaila handira.\n'Spirit of Akasha'. Foto: Zinemaldia\n'Savage cinema': Salto al vacío\n'Savage cinema': Aurrera jauzika\nDonostiako Zinemaldiak Savage Cinema saila aurkezten du lehen aldiz. Ez da lehiazkoa eta abenturazko eta akzio-kirolei buruzko zinemarik onena ekarriko du pantaila handira. Sei pelikula izango dira guztira eta bi ekitaldi handi:\nBella Vita, Cerro Torre, Into the mind eta Crash Reel batu zaizkie aurretik iragarritako McConkey eta Spirit of Akasha filmei. Horiek guztiek osatzen dute Savage Cinema, Donostia Zinemaldiaren 61. ediziora akzio-kirolei buruzko munduko historia eta erronka handienetako batzuk ekarriko dituen saila.\nGuztira, sei film izango dira ikusgai hiriko hainbat zinema-aretotan, baita bertaratuei arnasa etengo dieten bi ekitaldi handitan ere; horietan, kontakizunak, pertsonaiak, atletak, irudi zirraragarriak eta musika elkartuko dira ikusleari sentsazio paregabeak helarazteko.\nBi ekitaldi handi: zinea, surfa eta musika Antzoki Zaharrean eta Big Friday Belodromoan.\nIrailaren 21ean, Antzoki Zaharrean, Spirit of Akasha filmaren munduko estreinaldia izango da. Filma uneko surflari eta musikari handienetako batzuen lankidetzaren emaitza da, eta Morning of the Earth surfaren klasikoaren berrinterpretazioa, 40 urte geroago. Warner Music Australiari esker, filmak soinu-banda zoragarria du. Bertan artista handiek parte hartu dute, besteak beste Ben Howard, Andrew VanWyngarden (MGMT), Chris Robinson (Black Crowes), Atoms for Peace (Thom Yorke), Xavier Rudd eta Angus Stone-k, eta proiekturako propio sortu dituzte hainbat gai.\nBigarren ekitaldi handia hilaren 27an izango da, Antonio Elorza Belodromoan. Tradizoari jarraiki "Big Friday" bueltan dator, aurten arreta mendian jarriko delarik, Cerro Torre - A Snowball's Chance in Hell eta Into the mind filmen munduko estreinaldia bilduko duen programa bikoitz epikoarekin. Adierazitako lehen lana eskalada librean eta bigarrena muturreko freeskian oinarrituta, bi luzemetrailek helburu berdina dute: altuera azken mugaraino eramatea.\nSavage Cinema sailaren programazioa:\nBella Vita (Buena vida): Jason Baffa (Italia-AEB)- Munduko estreinaldia\nThe Crash Reel: Lucy Walker (AEB)\nMcConkey: Rob Bruce, Scott Gaffney, Murray Wais, Steve Winter, David Zieff (AEB)- Munduko estreinaldia\nEvento 21 de septiembre: zinea, surfa eta musika Antzoki Zaharrean: Spirit of Akasha- Munduko estreinaldia\nMorning of the Earth: Albert Falzon (Australia)\nIrailaren 27ko ekitaldia: Big Friday belodromoan: Cerro Torre - A Snowball's Chance in Hell- Munduko estreinaldia\nInto the Mind: Eric Crosland, Dave Mossop (Canadá)- Munduko estreinaldia


Hausnarketa pertsonala – Ikasiz hezten\nProiektu honetan, IKT-ak era egokian erabilita, saio bat diseinatu behar izan dugu. Gure taldean, hasiera batetik ideia zaparrada bat bota genuen eta gero, denei gehien gustatu zitzaigun ideia aukeratu genuen. Hasiera batetik, denok genuen argi, saioan proiektorea erabili behar genuela, baina, adibidez, tableta erabiltzearen ideia ere irten zen.\nProiektorearen erabilerari dagokionez, gai desberdinak atera ziren, baina azkenean animaliena landu dugu, adinari eta egoerari erreparatuz, egokiena iruditu zitzaigun. Tabletari dagokionez, musika eta instrumentu desberdinak lantzea geneukan pentsatuta, baina gero, atzean gelditu zitzaigun ideia.\nTalde lanari dagokionez, egin dugun bukaerako lana interesgarria, erreala, eta bukatzeko erabilgarria iruditu zait, lanean gaudenean ideia bezala erabili ahal izateko.\nGainera, “SAMR” metodoa, ez nuen ezagutzen eta horretaz gehiago ikasteko balio izan dit lan honek.\nHonetaz gain, sites-ari ere erabilera on bat eman eta hobeto erabiltzen ikasi dut.\nBukatzeko, talde lanari dagokionez, gustura ibili nahiz lanean eta lan polita egin dugula iruditzen zait. IKT-ak modu egokian erabiltzea oso garrantzitsua da, eta irakasle garen heinean, derrigorrez jakin behar dugu modu egokian erabiltzen.\nEtiquetado animaliak, hausnarketa, IKT, proiektorea, saioak, SAMR, sites\nEntrada anteriorJabetza intelektuala, CopyRight, CopyLeft eta Creative Commons


Irakurle-kluben edizio berria urrian hasiko\nUdal Liburutegiak helduen irakurle-klub biren eskaintza mantenduko du, zeinak urrian hasiko diren elkartzen. Klubetako bat euskaraz egingo da eta bestea gaztelaniaz.\nAldez aurretik liburu edo irakurgai bera irakurri duten 15 edo 20 lagunek osatzen duten irakurle-kluba. Bileretan komentatu, iritziak eman, irakurketan bizitakoa adierazi eta obraz, gaiaz eta idazleaz hitz egiten da, topaketa hauek ikasteko eta sozializatzeko gune bihurtuz. Saioak Txomin Magdalenak dinamizatzen ditu, Durangaldean dauden beste hainbat irakurketa kluben koordinatzaileak.\nEuskarazko irakurketa kluba hilaren lehen astelehenean bilduko da, 19:30etik 21:00etara, Lobiano Kultur Gunean. Lehenengo saioa urriaren 3an izango da, eta Xabier Mendigurenen “Sakoneta” liburuaz mintzatuko da.\nGaztelaniazko irakurketa kluba hilaren lehen asteazkenetan bilduko da, 19:30etik 21:00etara, Lobiano Kultur Gunean. Lehenengo saioa urriaren 5ean izango da, eta taldekideek irakurri behar duten liburua Irene Nemirovskiren “El baile” liburua.\nJarduera doakoa den arren, aldez aurretik izena ematea eskatzen da, onar daitekeen partaide kopurua mugatua delako. Interesa duzuenok, datuak emateko pasa udal liburutegitik, bertako 943179212 telefono zenbakira deitu edo bertako biblioteca@udalermua.net e-postontzira idatzi.


ikastola Archives - Arrosa\n5 ekaina, 2018 | 0 Komentarioak\nDatorren ekainaren 17an, Argantzun Ikastolak antolatuta eta “IRRIKITAN” lemapean, ikastola eta euskararen aldeko aldarria aterako dute kaleetara. Toki berezi batean ospatuko da aurtengoa, oraindik ere Gaztela-Leongo administraziopean dagoen Argantzunen izango baita. Ikastolako zuzendaritza taldeko kide den Saioa Urizarrekin hitz egin dugu egitarauaren inguruan eta baita ikastolaren egoeraren inguruan ere. Trebiñun euskararen presentziak duen garrantzia azpimarratu […]\n5 ekaina, 2017 | 0 Komentarioak\nAste honetako Kultur Kuboan : – Heletako Santa Maria etxeak istoria luze bezain interesgarria badu. Tucker familia hor bizi denetik, jendea errezibitzeko gogoa piztu eta Soropila elkartea sortzeko pausoa eman dutela erran dauku Alice Tuckerek … – Hazparneko Ezkia ikastolak 45 urte betetzen ditu 2017 urte honetan. Xan Antton Durrutyren oroitzapenak anekdota beterik dira … Musika […]\nMungiako Larramendi ikastola eraldaketa prozesu estrategiko batean murgilduta dago. Proiektu akademikoak eta kudeaketak bat egitea nahi dute, ikastolak bultzatutako balioetan oinarrituta. Hargatik, Bizkaiko ikastolen aldeko aurtengo Ibilaldia festako irabaziak eraldaketa “integral” horretan laguntzeko erabiliko dituzte. Igande honetan izango da festa, eta horri buruzko xehetasunak ekarriko ditugu gurera.,Bilbo Hiria irratiko koordinatzaile Ane Zabalak prestatutako audio erreportajeari […]\nTERTULIA: Seaskaren ahaleginak eta Frantziako Hezkuntza Nazionalaren oztopoak\n16 maiatza, 2017 | 0 Komentarioak\n“Erantzun zabala” izaten ari da Araba, Bizkai eta Gipuzkoako hezkuntzako gaurko greba deialdia, sindikatuen esanetan. Gobernu kontseilu osteko agerraldian, Lakuako bozeramaile Josu Erkorekak esan du “errespetatu” egiten dutela deialdia, baina “unearekin desados” daudela. Izan ere, hezkuntza sistemari buruzko eztabaida pil-pilean dago gurean azken hilabeteotan. Araba, Bizkai eta Gipuzkoaz baino, Lapurdi, Nafarroa Beherea eta Zuberoaz hitz […]\nKilometroak Gipuzkoako Ikastolen jaia da. Badirudi, gero eta zabalduago dagoela ikastolen aldeko jaiek egokitzea behar dutela, eta eredu berri bat eskaintzeko asmoz, duela urtebete prozesu bat martxan jarri zuten hainbat lagunek. Konbentzituta daude prozesu horretatik atera daitezkeen ondorioak Euskal Herrian ospatzen diren edozein jaietarako ere baliagarri izan daitezkeela. Horregatik ausartu da Mikel Egibar azterketa hori […]\n17 urtarrila, 2017 | 0 Komentarioak\nGure Esku Dago dinamikaren barnean, Bortzirietan sortu den Eman Bortzekoa elkartea aurkeztu zuten joan den igandean Lesakako Harriondoa Kultur Etxean. Bost herrietako hainbat lagun ezagunek parte hartu zuten aurkezpenean, baita ELA eta LAB sindikatuetako ordezkariek ere. Horren berri ekarri du Xorroxin irratiko Amaia Eneterreagak gaurko irratien tartera. Horrez gain, eskola jazarpenari aurre egiteko eskualdeko hiru […]\n2017ko Nafarroa Oinez antolatzen hasi da jada Lesakako Tantirumairu ikastola, eta joan den ostegunean aurkeztu zituzten Bikin bat in leloa eta irudia Iruñean egindako agerraldian. Horren bueltako xehetasunak ekarri ditu Xorroxin irratiko esatari Amaia Eneterreagak gaurko irratien tartera. Horrez gain, Lekarozko Aroztegia proiektuaren auziaren barneko beste atal baten berri ere ekarri du, Baztango alkate ohi Garbiñe Elizegik […]\nIkusmin handiz atera zituzten urriaren 12an Legarrea leizetik duela 80 urte hara botatako Juana Jose Goñi eta bere sei seme-alaben azken hezurdurak. Aranzadiko Pako Etxeberria eta Lourdes Herrasti aritu ziren zeregin hori koordinatzen, eta azaldu dutenez, orain gorpuzkinak laborategira eraman eta informe tekniko bat egingo dute «egia ofiziala» jakin dadin. Albiste hori ekarri du Xorroxin […]


Uranga Diaz de Arcaya, Pablo - Auñamendi Eusko Entziklopedia\nMargolari arabarra, 1861eko ekainaren 26an Gasteizen jaioa eta 1934ko azaroaren 6an Donostian hila.\nJaio zen hirian jaso zuen artearen inguruko lehen hezkuntza Soubrier irakaslerean eskutik eta, ondoren, Arte eta Ofizioen Eskolara joan zen. Jerez de la Fronteran ere aritu zen ikasten Rodriguez de Losada maisuarekin eta pintura arloko trebakuntza Madrilen osatu zuen, San Fernando akademian. Oñativia margolariaren aitaren ikaskide izan zen han. Prado museora maiz joaten zen eta han zeuden hainbat lanen kopiak egin eta nahiko prezio onean saldu zituen gero.\nIgnacio Zuloagarekin eta Rusiñolekin bizi izan zen Parisen eta hango egonalditik itzulitakoan Elgetan (Gipuzkoa) jarri zen bizitzen. Paisaiak eta gai historikoak pintatzen egin zuen lan. 1924an eta 1925ean, orduan ere Zuloagarekin, Estatu Batuetan eta Kuban izan zen. 1897an erakusketa bat jarri zuen bakarka, Parisen, eta han arrakasta itzela lortu zuen han jarritako laurogeita hamabi lanekin. Hemen eta atzerrian ere jarri zituen erakusketak eta beti jaso izan zituen kritika onak eta salmentak ere ondo joan zitzaizkion.\nPablo Uranga margolari bikainaren bizitza pasadizo hunkigarriz eta bitxikeriaz josia dago. Flores Kaperotxipi margolari eta idazleak Urangari buruzko biografia bikain bat argitaratu zuen: Pablo Uranga (Vida, obra y anécdotas del pintor Pablo Uranga). Auñamendi argitaletxeak argitaratu zuen 1963an.\nOndorengo hauek dira lan esanguratsuenetako batzuk: Posada de las Animas - Logroño (Andres Garmendiaren bilduma, Buenos Aires), Elgueta en 1920, bilduma berekoa, Prueba de bueyes (Bilboko museoa), Uranga y Zuloaga pintando en Segovia (Daniel Zuloagaren oinordekoen jabetzakoa, Segovia), A los toros (Garmendiaren bilduma), El garrochista (Ameriketako Estatu Batuak, bilduma pribatua), La catedral vieja (Gasteizko Udala), Paisaje de Martutene (Garmendiaren bilduma), Romería (Donostiako San Telmo museoaren jabetzakoa), Retrato de hombre (Donostiako San Telmo museoan dago), La despedida del buñolero (bilduma pribatuan, Estatu Batuak), En el campanario de Elgueta (bilduma pribatua, Estatu Batuak), La vuelta de Iparraguirre (Garmendiaren bilduma), El Cristo de Vergara (Garmendiaren bilduma), La catedral vieja (Gasteizko Udala), Zuloaga leyendo (Luxenburgoko museoa, Paris), El guardia civil eta Pablo Urangaren familiak, jabetzan, dituen lanak: Aizkolaris, La vendimia, Bodegón, Ergobia, Tipos segovianos, Banderillas del Ostion, Sokamuturra, La procesión en Elgueta, El anticuario, La comida, El cañonero, marrazkiak eta apunteak. Muralista gisa Azpeitiko (Gipuzkoa) parrokian dauden bere margolanak aipagarriak dira.\nKritika anonimoa (Bilbo, 1934):\n"Urangak oraindik, beste askok bezala, eragin frantsesa du eta inpresionismoan murgilduta dago. Joera horren baitan garatu ditu lan guztiak. Hori ez da nahikoa, hala ere, Urangaren pintura-kontzeptua azaltzeko, inpresionismoaren barruan ere, Urangaren arteak izaera oldarkorra eta erasokorra du, eskola hartako maisuen bereizgarri izan ziren argitasunetik eta araztasunetik oso urrun. Urangarentzat, pintura ez da formen multzo bat, formen muntaketa bat; baina ez da tonu garbien eta argien bateratze bat ere. Urangaren pintzelkadak trebeegiak eta indartsuegiak dira neurri zorrotzaren eta hurbilketa eta gainjartze metodikoen bidez lortzen den bateratzearen menpe egoteko. Arrazoimenaren bidetik baino, bere aldarte izugarriak sortutako bulkaden bidez margotzen du. Horregatik dira margolanak hain indar handikoak. Kontrasteak kolore-masa zirraragarrietan urtzen dira eta formak ozta-ozta daude mugatuak eta trazu zabal eta etenekin daude bereizita". (Itzulpen moldatua gazteleratik).\n"Urangaren margolanetan, pintzelkadak eta kolore beroak bere trazu bikainen emaitza dira. Aparteko trazu hori aberatsa da iradokizunetan, margolanak ikusten dituen margolarientzat estimulatzaileak dira eta edukiak sutsuak eta biziak dira, zuzenean bihotzeko dardaratik sortuak eta ez errepikapenetik. Norbaitek iparraldeko margolariek duten gaitasun koloristari buruz zalantzarik izango balu, Urangak ezohiko mamia eta aberastasuna duten bere lanen bidez, baliabide soilak erabilita, zalantza hori uxatuko dio, erabiltzen dituen koloreak beti gailentzen baitzaizkie formen balioei eta horrek berak, justifikatu egiten du Urangaren lanen maila".\nCarlos Riberaren iritzia (Donostia, 1949):\n"Urangak lotura nabarmena izan zuen inpresionismo -ez da Frantzian batere ohikoa- ilunarekin, museoetakoarekin, esango nuke; historiaren margolariak esaten zaienen estiloa zuen; esaterako, Pinazo eta Francisco Jimeno, margolari katalan bikaina, merezi gabe ezezaguna dena. Frantziarekin izan lezakeen antzekotasuna naturalistetan bilatu behar da; Courbet, Millet, eta horrelakoetan; baina berriro esan nahi dut, Espainiako margolariei lotuago ikusten dut nik. (...). Pintzelarekin gauzen sakon-sakonera joaten da Uranga, ukitu solteak eginda, pintzelkada labur eta, batzuetan, urduriekin. Anekdota txikienek ere garrantzia hartzen dute, bizimodu xumeari dagozkion gai arruntak goi mailako artearen kategoria plastikora igoaz". (Itzulpen moldatua gazteleratik).\nAna de Begoña, Mª Jesus Beriain eta Felicitas Martinez de Salinas (Gasteiz, 1982):\n"Kostunbrismo etnografikoa eta tradizionala daude Urangaren lanetan, baina bat-bateko pintzelkada askeak dituen teknika baten bidez."\n"Urangaren kostunbrismoa Valeriano Becquerren kostunbrismo erromantikoarekin eta Eugenio Lucasen kostunbrismo beltzarekin lotu daiteke. XIX. mendeko lehen erdiko margolariak izan ziren bi horiek." (Itzulpen moldatua gazteleratik).


UDAZKEN SUKALDARITZA – hika ateneo\nUdazkena gure energia beheraka hasten den eta barnera bideratzen dugun urtaroa da. Bildu eta kontzentratzeko garaia da. Egunak motzagoak dira, euria, hotza eta haizea ageri dira eta etxean egoteko gogoa pizten da. Naturan, ostoak erortzen hasten dira, zuhaitzetako salbia ez da igotzen, horregatik ostoak lehortzen dira, krorofilatik aldenduz, kolore berde argitik, garai honetan hain ohikoa den kolore laranjara pasatuz.\nGarai honetan landareen sustraiak hazten dira.\nGure bizitzak, garai ezberdinetako momentuetara egokitzen dugun bezala, ordutegi zehatzak, etxeko lanak ikasketekin etab…baita elikagaiak, egosi erak eta denborak udazken erara aldatu behar ditugu ere.\nGure sukaldaritzan barnera eramaten gaituen energiak, berotu, orekatu eta lasaitzeko baliogarriak diren teknikak erabiltzen ditugu. Gure barneko sistema indartu eta udan izan ditugun gorakoak orekatzeko unea da.\nTenperatura behera doan heinean, normala da lehenengo hotzak eta gripeak agertzea, udazkeneko hilabeteko ohitura falta dugu eta.\nSukaldaritza osasungarri eta begetarianoari buruzko tailerra.\nMarta Marimónek emana\nBILBAO UDALA, HIKA ATENEO, SUSTRAIAK, BARATZ ENEA\nGEHITU BEHAR DITUGUN ELIKAGAIAK\nBarazki borobilak eta sustraiak: tipula, kalabaza, azenarioa, boniato, azalorea, aza…\nAle erdiko eta ale motzako arroza erabiliko dugu, artatxikia eta oloa.\n• PROTEINA BEGETALAK\nTempeh eta seitana.\nDulse, itsas espagettia, wakame, nori eta kombu.\n• HAZIAK ETA FRUITU LEHORRAK\nKalabaza haziak, sesamo, hurrak, intxaurrak, almendrak eta gaztainak\nJengibre, sagar zuku kontzentratua, melaza, sesamo olioa.\nSurik gabeko egosketak gutxituko ditugu\nEgosketa motelagoak, su luze eta denbora gehiago.\nEgosketa arinagoekin lagunduko dugu, polaritateak\nsortzeko: Galdarraztatu edo egosiz.\nSAHIESTU BEHAR DIRA\nJanari hotz eta gordinak\nEsnekiek (esne-gaina, gazta ondduak eta yogurrak) mukiak\nKALABAZA BONIATO ETA JENGIBRE KREMA\n• Kalabaza potimarron kilo bat\n• Tipula handi bat\n• Boniato ertain bat\n• Jengibre freskoa\nTipula zuritu eta juliana eran zatitu, lapikoa bero dagoenean olioa botako dugu, tipula su altuan kozinatu ahal izateko. Gatza botako diogu eta sua jaitsi egingo dugu, 12-15 minutu utziko dugu ondo sukaldatu arte.\nKalabaza garbitu eta lauki ertainetan moztuko dugu. Boniatoarekin berdina egingo dugu. Lapikora bertara botako dugu 2 minutuetan barazki guztiak elkarrekin sukaldatzeko.\nUrez estaliko ditugu barazkiak, sua igo eta tapa jarri.\nEgosten hasten denean sua jaitsiko dugu eta 30 minutu sukaldatuko dugu.\nJengibrea birrindu eta egosketaren amaieran horren zukuaren koilaradatxo erdia botako dugu lapikoan.\nGAZTAIN KREMA ETA KALBAZAZ BETETAKO PORTOBELLOA\n• 10 Gaztain\n• 200 gramo kalabaza\n• 20 portobello txanpi\nKalabaza papillote eran erreko dugu bigundu arte, olio, gatza eta tomilloarekin.\nGaztainaK popillote eran ere erreko ditugu, erdian gurutze ebakia eginez.\nTxanpiei enbortxoa kenduko diegu, eta papillote eran erreko ditugu, oliba olio eta gatz pixkatekin, 15 minutu 180 gradutan.\nTxanpien enbortxoak txikitu eta olio eta gatz pixkatekin frijituko ditugu 8 minutu.\nGaztain errea eta zurituta, kalabaza errea eta txanpiak nahastuko ditugu, berakatz gordin erdiarekin eta oregano koilaradatxo erdi batekin. Orea irabiatuko dugu konsistentzia krematsua lortu arte.\nARTATXIKI, TEMPEH ETA PORRUZ EGINDAKO BOLATXOAK, KALABAZA ETA SESAMO HAZIEKIN\n• Tempeh 250 gramo • Bi berakatz\n• Azenario bat • Oliba olioa\n• Tamari • Kombu edo wakame zati txiki bat\n• Artatxiki egosia katilu bat*\n• Bi Porru • Kalabaza haziak\n• Perrexila • Sesamo\nTempeh-a kombu edo wakame alga txiki, eta tamari txorrotatxo batekin egosiko dugu 15 minutu.\nAlga kenduko dugu eta tempeha eskuz txikituko dugu.\nPorrua zati txikietan moztu eta frijitu gatz pixkatekin 8 minutu.\nAzenarioa birrindu birringailuen alde finenarekin eta sartaginera botako dugu, porruarekin batera.\nBerakatza eta perrexila txikitu.\nOntzi batean artatxikia, tempeh, barazkiak, berakatza eta perrexila nahastuko dugu eta probatuko dugu (tamari txorrota gehitu zapore gehio eman nahi izatekotan).\nBolatxoak egin, irinetan igurtzi eta olio berotan frijitu.\nBolatxoak egin, kalabaza eta sesamo haziak txikitu. Bolatxoei gainetik bota eta 15 minututan labean erreko ditugu 160 gradutan.\nArtatxikia sukaldatzeko, artatxikiaren kantitatea hirukoiztu bota behar dugun ura kalkulatzeko, eta egosi 30 minututan gatz pixkatekin.\nBONIATO ETA MANDARINA SALTSA\n• Bi boniato ertain\n• Mandarina bat\n• Miso koilaradatxo erdia\nTipula ilargi erdietan moztu eta sartagin batean olio eta gatz pixkatekin su ertainean salteatuko dugu 12 muinutu.\nBoniatoa lauki ertainetan moztu eta lapikora botako dugu, ondo nahastu eta 5 minutu sukaldatuko dugu.\nUrez estali, bi hatzamar ur barazkien gainetik utziz.\nSu ertainean egosiko dugu 20 minutu mandarinaren birrindurarekin batera.\nMandarina zuku koilaradatxo erdia eta miso koilaradatxo erdia erantsiko diogu.\nSEITAN TIPULATXO KARAMELIZATUAZ LAGUNDUTA\n• 500 gramo seitan\n• 15-20 tipula txiki\n• Jengibre fresko 3 xerra\n• 3 koilarada sagar zuku kontzentratua\n• 2 koilarada tamari\nSeitana xerratan moztu eta plantxan (edo sartaginean) txigortuko ditugu olio pixkatekin.\nOlio pixkat daukan lapiko batean tipulatxoak salteatuko ditugu 3 minutu, seitana botako dugu, jengibre xerrak, eta ura osagai guztien bolumenaren erdia estali arte. Baita tamari eta sagar zukua ere.\nIrakiten hasten denean, sua minimora jaitsi eta egosi likidoa desagertu arte.\nAZA MOREA SAGARREREKIN\n• Aza more erdia\n• Sagar bat\n• Kumino hautsa\nAza morea xerra finetan moztu\nDena nahastu eta salteatu olio, gatz eta kumino pixkatekin\n8-10 minutu bitartean.\nBero zerbitzatu, perrexil eta sesamo gainetik bota.\nALGA GOZOA ETA AZENARIO SALTEATUA\n• 5 azenario\n• Kikara 1 alga gozo\n• 3 jengibre xerra\nSalteatu tipula ilargi erdietan, zartagin batean olioarekin 10 minutuz.\nGarbitu eta moztu azenarioak arkatz-puntetan\nGehitu azenarioak eta jengibrea eta salteatu 7 minutuz denbora gutxian behin eraginez.\nGehitu gainerako osagaiak eta alga gozoa, (alga ur-hondo batean zatiitua) eta 5 minutu gehiago sutean mantendu. Perrxil eta zerbitzatu perrexil pikatuarekin.\n• 4 sagar\n• 4 madari\n• 5 mertxika sikatua\n• Mahatspas koilarada\n• Kanela adaxka\n• Gatz pixkat\n• Oliba olio koilarada bat\nSagarrak eta madariak zuritu eta zati handietan moztu.\nLapiko batean, ur fondo bat jarri, fruta freska eta sikua, gatza eta kanela eta ondo nahastu.\nIrakiten hasten denean, sua jaitsi, tapa jarri eta 25 minutu gehiago kozinatu.\nBASEA: ERDIKO PARTEA\n• Azukrerik gabeko gailetak • 7 madari konferentzia\n• Tahin koilarada bat • Kanela adaxka bat\n• Melaza bi koilarada • Mahatspas koilarada bat\nGOIKO PARTEA • Arroz melaza bi koilarada\n• 2 koilarada algarroba krema • Agar-agar koilarada bat\n• Baso bete olo edari • Gatz pixkat\n• Agar agar koilarada bat • Ura\n• Sagar zuku kontzentratua\nTahin eta arroz melaza sartagin batean berotu, eta ondo nahastuta dagoenenan gaileta txikituekin nahastuko dugu.\nNahasia tartak egiteko moldearen beheko partean jarriko dugu, ondo zapalduz. Labean erre 10 minutu 180 gradutan.\nMadariak zirutu eta txikitu. Lapiko batean, ur fondo batekin 20 minutu kozinatu, tapa jarriz.\nBaso bete ur sagar zuku 3 koilarada eta agar-agar koilarada batekin erantsi. Kozinatuko dugu dena 15 minutu gehiago eta epeltzen denean moldean botako dugu, basearen gainean.\nAlgarroba krema 5 koilarada, baso bete olo edari nahastu eta lapiko txiki batean berotuko dugu, algarrOba krema urtu arte. Agar-agar erantsi eta 12 minutu kozinatu.\nTartaren gainean botako dugu nahasia eta hur txikituarekin apainduko dugu gure tarta.\nARTATXIKIA EDO MIJOA\nKolore horixkakoa, ale txiki eta biribilekoa, zapore gozoa du. Zereal alkalinizatzaileena da, magnesioan, fosforoan, burdinan eta A bitaminan aberatsa, neke Intelektualerako, nerbio-depresiorako eta anemiarako ona.\nNerbio-sistema eta digestio-sistema osoa ere tonifikatzen ditu (urdaila, barea eta pankrea). Odoleko azukre-maila erregulatzen laguntzen du, eta gariak, arrozak eta artoak baino % 11 proteina gehiago ditu. Oso egokia da urtaro hotzetarako.\nOso erraz prestatzen da, barazki gozoekin. Hainbat formetan prestatu ahal da: hanburgesa, kroketa, albondiga, gosaltzeko krema, pastel gaziak eta abar.\nJatorriz Indonesiakoa, lekalearen hartziduratik lortzen da (nagusiki soja horiarena, nahiz eta garbantzu edo dilistak ere merkaturatzen diren) rhizopus izeneko onddo batekin. Onddo horrek antibiotiko naturala sortzen du, eta gure gorputzari infekzioei aurre egiten laguntzen dio. Proteinetan aberatsa izateaz gain, koipe ez-saturatuak (kolesterolik gabeak), omega 3 taldeko olioak eta B taldeko bitaminak ditu, B12 esaterako. Oso zapore berezia du, eta testura paregabea, mendebaldeko herrialdeetan ohituta gaudenarekiko desberdina. Jan aurretik, tamari eta alga (kombu edo wakame) pixka batekin prestatu behar da, 15-20 minutuz. Ondoren, zopak, salteatuak, hanburgesak eta abar egiteko erabil daiteke. Egosketa luzea erabili behar badugu, adibidez erregosian bezala, ez da beharrezkoa urrats hori egitea.\nGari gabeko hatcho-miso edo soja-misoaren hartziduraren ondoriozko likidoa da, garirik ez duenez ez du glutenik. Bere zaporea shoyua (soja saltsa) baino indartsuagoa eta gaziagoa da. Mineral, proteína eta B taldeko bitamina asko ditu. Zerealak eta barazkiak digeritzen laguntzen du, zapore naturala indartuz.\nLekale (ohikoena soja), gatz eta koji (Aspergillus oryzae eta Aspergillus hatcho onddoarekin inokulatutako zereala) batetik lortzen den hartzidura da. Erabilitako osagaien arabera, miso-mota bat edo bestea lortzen da. Mendebaldean gehien merkaturatzen eta erabiltzen direnak honako hauek dira:\n• Hatcho Miso: soja gatzarekin.\n• Mugi Misoa: soja garagar eta gatzarekin.\n• Genmai Miso: soja arroza eta gatzarekin.\n• Shiro Miso: soja arroza eta gatzarekin, baina hartzidura laburragoarekin.\nDigestio-prozesuetan laguntzeko hartzidurarik onenetakoa da, gorputzean egoera alkalinoa sortzen du, eta sendagaiek uzten dituzten elementu erradioaktiboak eta hondakinak ezabatzen ditu. Fermentu aberatsa da mineral, proteina eta bitaminetan. Etekinik handiena lortzeko, 2-4 minutuz prestatu behar dugu, irakiten egon gabe, haren ekintza entzimatikoa ez suntsitzeko.


Euri mehatxuari aurre eginaz, danbor hotsak gogor - Oñati - Goiena.eus\nEuri mehatxuari aurre eginaz, danbor hotsak gogor\nTxomin Madina Milikua 2009-09-20 22:41\nSanta Marina plazatik abiatuta, 200 neska-mutiko inguru arduratu ziren kaleak animatzeaz. Arduradunak kezkatuta zeuden, eguraldi iragarpenek ziotenez zapatu arratsaldean ere euriak Oñati bisitatutko zuelako. Baina azkenean ez zen halakorik gertatu, eta neska-mutikoek ederto astindu zituzten danborrak senitarteko eta lagunen aurrean.\n200 neska-mutiko inguru irten ziren danborradan, gehienak danborra jotzen. Hala, bost konpainia izan ziren denera. Ekainean hasi zituzten entseguak eta denek ere gustura asko ibili zirela adierazi zuten, batez ere, plazan jo zutenean. Desde Udana a Zubillaga eta Despierta juventud izan ziren arratsaldean zehar jotako piezak; baita, nola ez, San Miguel martxa ere.\nDanbor joleez gain, Oñatin ohitura den moduan beste hiru taldetxo ere irten ziren: sukaldariena, iñudeena eta errementariena. Herriko elkarteak ere presente egon ziren, 16 neskatxak eramandako ikurrinei esker; txikienek, euren mozorro dotoreak jantzi eta txorimaloen eskutik egin zuen danborradaren ibilbidea. Plazan egindako joaldi nagusiaren ostean neska-mutikoek gozoki poltsatxo bana jaso zuten.\nAurten dena ondo irten bada ere, antolatzaileek esan zuten datorren urtean eskertuko luketela herritar gehiagoren laguntza.